url: =News tomkim lak khawm (24 Feb 2017) ~ TK Lian :: ZOMI DAILY\nposted on 24 February 2017 at 7:11 pm Lomkholna: News, Thangkhanlian, World\nFeb. 24, 2017: # Chinese Defense Ministry in zan in South China Sea (SCS) ah USte teembaw puakna vanleng hon “aircraft carrier strike group” kicite om mah hi cih kithei a, SCS pen leitung bup kitangna tuipi ahih manin kuapeuhin suakta takin teembaw taisak theihna “freedom of navigation” ding kizahtak hi ci-in gen hi. China in bel ni dangin SCS ah freedom of navigation om ding pen zadah mahmah a, amau bekin hih tuipi ah thuneihna nei ut uh a, Obama’ administration hun lai-in US-China kitelsiam lohna lianpen suak hi. US Navy in SCS ah aircraft carrier kitaisak teembawte lakah USS Carl Vinson leh Nimitz-class aircraft carrier kihel a, a ngeina bangin “routine operation” nei uh hi ci hi. – The Hindu\n# Syria kumpi in Aleppo lak ding a hanciam manin (tu-in la zo ta) rebelste kilemna ding kihona a neih uh kha 10 a kidiah dildel khit nungin Russia, Iran leh Turkey hanciamna tawh zanin Geneva, Switzerland ah “Syrian peace talks” kipan kik a, Syria kumpi leh kumpi langpang (opposition) palaite kihel hi. A beisa kum khat in Syria President Assad’ dinmun leh Aleppo kilak khit nung a dinmun kibang nawn lo a, US makaih nitumna gam leh Arab gam ten Assad a kitawp dingin a kalhna uh pen nuhzakhuai, kilawm lo (absurd) hi ci-in UN a Russia palai leh peace talk om kik theihna dingin Syria kumpi leh oppositionte kikal a palai a pang top negotiator Alexie Borodavkin in ci a, hih peace talks ading agenda bang teng hi ding hiam cih man (ready) nai lo a, UN thukimna bang tawh election neih hun ding, constitution thak gelh (draft) thakna ding agenda ah kihelsak ding ka ummawh hi ci hi. Russia, Iran leh Turkey makaihna tawh nung diakin Kazakhstan khuapi Astana ah ceasefire thukimna Syria kumpi leh rebels ten a neih theih manun peace talks kipan kik thei suak hi. – The Hindu\n# US gam North Dakota ah datsi lawng (oil pipelines) kikhung ding dal a lungphona neite “anti-Dakota pipeline protesters” kici ten kum khat phial camp ah a om khit nungun zan in lungphona nei ten a camp uh North Dakota prairie land kicihna mun nusiatsan ta uh hi. Lungphona nei a kisa lah diak mi (activists) 10 kiim in a camp uh nusiatsan hun dinga kipia hunciam (dateline) nusia lo uh ahih manin zan 2:00pm (2000 GMT) in kiman hi ci-in North Dakota Joint Information Center in ci hi. – AFP\n# France president kiteelna ding ah first round ah gambeel, adiakin Muslimte lutsak lo ding a tangkpih Far-right makai pi Marie Le Pen in Centrist candidate pu Macron zo dingin kilamen a, BVA poll in a genna ah Ms. Pen in Mr. Macron 61% -39% in zo ding hi ci hi. Ahih hangin tu lianin May 7 kiteelna ah Ms. Pen in centre-right candidate Francois Fillon zo lo dingin ki-ummawh lai hi. – Reuters\n# Ecuador president kiteelna ah Nipini in first round ah leftist candidate Lenin Morena in kiteel kikna a om nawn lohna dingin vote kicing ngah zo lo ahih manin zanhal in Election Commissioner in April 2 ciangin kiteelna om kik dinga, tua ah Moreno leh conservative candidate Guillermo Lasso kituh ding uh hi ci-in pulak hi. – AFP\n# Bangladesh khuapi Dhaka a teng laigelh siam minthang Sharif Rehman in London khuapi-a cina a om a zi a veh sawm leh London ah a lengkhiat ding kikhawlsak hi. Rehman pen Bangladesh Prime Minister Sheikh Hasina’ tapa thah sawm ci-in kiman a, kha nga sung thong ah a kikhum khit in bail in nung kum September kha-in kikhah khia kik hi. – AFP\n# President Trump in gambeelte lutsak lohna ding leh kulh cian ding a sawmna hangin US-Mexico kitanauna nakpi takin sia hi. Zan in US Secretary of State Rex Tillerson leh Homeland Security Secretary John Kelly in amau za let kibatpih Mexico uliante kimuhpihna Mexico City ah nei uh a, Mexican President Pena Nieto tawh kimuh ding Tillerson leh Kelly in a sawm hangun ko tawh thukimna i neih khit ciang bekin ka President uh na kimuhpih thei bek ding uh hi cih san ahih manin ki-akgual khen uh hi. – The Hindu\n# Zan in Pakistan gam-a Lahore khuapi sunga building kibawl lai khat kang a, tua bulding ah bomb kikoih puakkham hi. Meikang in building kibawlna kiim a om mawtaw parking peh phei gawp ahih manin mi 8 in sihna tuak hi. Mi 8 a sih banah mi 30 kiim in liamna tuak hi ci-in Counter-Terrorism Department (CDT) ten pulak uh hi. – AP\n# Iraq galkap ten zan in ISte ukna khuapi Mosul sunga om Mosul airport la zo ta khongkhong uh hi. Mosul khuapi pen nung kum October 17 in Iraq galkap leh a pawlte leh US makaih leh a pawl ten lak kikna dingin “Final Operation for Liberation of Mosul” kici galdo na kipan uh a, Mosul nisuahna lam bel la zo pan uh hi. ISte leilu, leitaw lam ah zong pangin nitumna lamah busa uh hi. Iraqi Elite Counter Terrorism force kici galkap ten leitaw-nitumna lam panin nawk uh a, Ghozlani army base kici galkapte phual, Tal al-Rumman lel al-Momoun leilu-nitumna lam district lut ta uh hi. Iraq galkap ten nung kha-in Mosul nisuahna lam panin ISte hawl khia zo uh hi. – The Hindu\n# Malaysia gamte khuapi Kuala Lumpur airport ah North Korea leikhamang Kim Jong-un’ sanggam langpa (half-brother) Kim Jon-nam a kithah khit ni sawm sung a daih dide khit ciangin zan in North Korea in a kam hong kek khia pan a, Kim Jong-nam pen ko thah hilo hilo in Malaysia leh South Korea kipawl (kigulluk) in a thah uh hi ci-in ngawh a, Kim Jong-nam sihna thu a genna ah kuama min tuang sak loin North Korea mi that ci-in a ngawhna lai saupi comments suaksak hi. Kim Jong-nam’ luang pen Malaysia ah autopsy leh forensic examination a bawl khit nangawn in a luang North Korea pia khia nai loin misipa’ DNA sample North Korea tung panin a nget lai manin North Koreate thangpai hi. Malaysia in Kim Jong-nam’ innkuanpihte DNA sample a ngetna hang pen a khualzinna lai poimawhte ah a min a manin tuang lo a, North Korea leikhamang innkuanpih mah hiam cih a kitel theihna dingin a nget ahi hi. Malaysian police chief Khalid Abu Bakar in Kim Jong-nam that dinga ki-ummawh N.Korea agency ten a thah khit nungun Malay gam panin tai khia pah uh ahih manin tuate a kimat theihna dingin Interpol (international police)-te kimansa leh kigingsa-in a omna dingun thu zasak hi. – The Hindu\n# Phalna lai poimawh nei loin gambeel ahih manin US panin thum vei a kihawl kik kum 44 mi Mexico gammi Guadalupu Olivas Valencia kici Tuesday in US gamgi panin a kimuh theihna ding lei (bridge) feet 100 tung panin tuak lum hi. President Trump in phalna lai pomawh nei lo gambeel (undocumented migrants) khempeuh puak khiat cih a pulak khit nunga thupiang ahi hi. -AFP\n# Hillary Clinton’ tanu Chelsea Clinton’ tanu kum nih mi Charlotte Clinton Mezvinsy in amasa pen dingin Muslimte a gupna lahna dingin Monday in New York khuapi Times Square kicihna munah “I am Muslim too” (Kei zong Muslim mah hi ing) cih mihon kikaikhawmna (rally) ah kihel hi ci-in The Hill in suaksak hi. Hih “I am Muslim too” rally ah Chelsea Clinton zong kihel ahih manin a tanu a tonpih hi a, ahih hangin Charlotte Clinton Mezvinsy pen khuapi sunga na khat sepna peuhah a kisalah diak mi/ a om khong thei lo (activist) ci-in a min kigen pah ngeingai dep hi. Chelsea Clinton in a Twitter ah a nuta un a kihelna uh tuangsak a, “Hih banga mipi kikaihkhawmna nong bawl manun lungdam ing. Tu ni-in #IAmMuslimToo ah ka kihel a, mipi kikhawmte lahah a masa pen dingin Charlotte zong lungphona neite lakah hi kihel hi. #NoBanNoWallNoRaid” cih tuangsak hi. -PTI\n# UN Secretary-General Antonio Guterres in zanhal in Nigeria leilu lam, Somalia leh Yemen gamte kial tun’na dingin a sik/a mong (brink) ding uh hi ci-in pulak hi. Tu kalin UN in South Sudan ah kial (famine) tung ta hi ci-in na pulak hi. Leitungah mihing million 20 pen kial tun’na sik/mong a ding uh a, tua lak panin million 1.4 naupang pen zatui kisam leh gilkial in puksih ding ngak uh hi. July 2011 in zong Somalia gamah kial na tung ngei a, mihing 260,000 si hi. Leitungah nek ding kisapna hangin 30% bang gilkial in natna nei om a, an nek ding kicing nei loin nisim in mi 10,000 si den hi. UN in hih banga cimawhte huhna dingin sum kicing nei zo lo a, $ 5.6 billion bang a tawm pen in kisam napi tua lak panin khut sungah 2% bek kinei hi UN Sec-Gen. Guterres in ci hi. -NYT\nRelated: News tomkim lak khawm (23 Feb 2017) ~ TK Lian\nA LUNGGAIHHUAI KAMMAL\n“Leitung in mi khempeuh kitangsapna a kicingin hong pia zo a, ahih hangin mi khempeuh duhhawpna, huaihamna, hazatna hong pia zo lo hi.”\nPrevious: KL Airport sungah suamlupna in akizang guza bangnam te cih kitheita ~ ZD\nNext: India gamah pasal khatin naupang kum 7 khat thatin asa ne ~ ZD\nZomi te’ ki ciaptehna Vaphual thu ~ Prof. C. Thang Za Tuan\nZomite’ buaipih Gupna ~ Pu Zokhai


timestamp: atn

url: =Myanmar gamah athahat Ziinling kituak khathei ci-in Mipil te’n gen :: ZOMI DAILY\nposted on 5 August 2016 at 6:38 am UTC+9:30 Lomkholna: Myanmar, News\nMyanmar gamah athahat Ziinling kituak theiding hi ci-in Leisung lam tawh kisai Mipil te-in hong thei kholsak uh hi.\nTai 2000 val asau leimai tang kikhen(kitam) khat Indonesia gam a om Sumatia(စူမားၾတား) kulhpi pan Myanmar gam khanglam among dong ahi ကပၸလီ tuikulh ii nunglam, Rakhine gamkuam ကမ္းလြန္ပင္လယ္ျပင္ nuailam pan tawn-in Bangladesh gamdong ah om ahih man in Ziin aling leh Riches Scales 9.0 zah dong in nasia thei ding hi ci-in American gam Columbia University pan leisung lam tawh kisai mipil မိုုက္ကယ္ စတက္ကာ leh alawm te in hong theikhol sak uh hi.\n“A mau ii muhzia aman leh bel Ziinling thei cihbek hi, lingding linglo ding cihpen kician tak in genlo uh hi. Bangni banghun in lingding cihzong genlo uh hi. A hihhang aman banggen hiam cihleh apiangthei ding thute a gen hi. Hih apiang theiding thute pen hongpiang takpi leh bel India gam nisuah nalam inzong thuak thei ding a, Myanmar gam nitum nalam leh saklam ah, adiak in asak(akhung)lam a hi, Zogam(Chin) mualgam leh Nagar mualgam lam ah piang theiding hi” ci-in Ziinling tawh kisai researcher Daw Hla Hla Aung in gen hi.\nIndia, Myanmar, Bangladesh gamte ah kumsawm sung et-cik napan a kingah thupulakna te tawh kizui in zong India gam ii ေက်ာက္ထုခ်ပ္ leh Myanmar ေက်ာက္ထုခ်ပ္ kimai tuah theiding cih pen kum 4000 bang asawt ta ahih man in Ziinlingleh apiant thei mah ding hi ci-in gen beh hi.\nMyanmar gam pen Ziinling na lampi tung ah om hi a, Ziin pen ahun hun in ling thei ahih man in kidal kholhna omleh bel a kisia ding zah kisialo tuam ding hi ci-in Seikkan Engineer Mahuu Han Kyaw in gen hi.\n“Ki thuhilhna tepen limtak-in et-cik kul hi. Myanmar gam pen apoi na ah hihdan tawh kisai thute paileh line dang laih ziau thei, ennawnlo. Tua ahihman in limtak en in eileh ei ki ginkholh dinghi. Lamkhat pan bel Engineer te maw, innlam Engineer te tuapan Seikkan kim aa innlam te-in hih Ziinling tawhkisai in etkak aa lamkul hi. Misi icih zong Ziinling na tawh asi hilo pi. Inn kicim te in deng kha aa, a kisi aiveh maw, tua ahih man in innlam te in hihte tawh kituak inlam ding hi”\nေျမထုခ်ပ္ kikhin na hang in apiang Ziinling a tamzaw pen akisia atam sakpen leh genkholh theih a hak sa pen hi-in Leitung ah leineel atungtham teng kigawm khawm-in dozen khat kim a pha ေျမထုခ်ပ္ te a kikhin na pan in Ziinling theizel hi ci-in Ziinling nalam tawh kisai Mipil te tungpan in ki thei hi.\nPrevious: Inntekte a deihlo lengla ~ Tual Khan Suan\nNext: Sian in Hong Siam Hen Aw ~ VK Suanno


url: =Khang Tangthu Masa 14 | Siantongluan.net\nKhang Tangthu Masa 14\nKhang Tangthu Masa 14 |\nTua ciangin Taia kumpipa Hiram in David kiangah kamtaite, taamtak singte, ama-a dingin inn khat a lamsak dingin leilesuang innlam a siamte, leh khutsiamte zong a puak hi.\nTua ciangin David in Israel-te tungah kumpi-in Topa in amah a kipsak khitna leh ama mi Israel-te hangin ama kumpi gam nakpi takin a lianin a kibawlna a phawktel hi.\nDavid in Jerusalem-ah zi nei thuahin tapate leh tanute a nei hi.\nElishama, Beeliada, leh Elifelet ahi uh hi.\nIsrael mi khempeuh tungah kumpi-in David sathau a kinilhna thu Filistia mite in a zak uh ciangin David a zong dingin Filistia mi khempeuh kuanto uh hi. David in zong tua thu za ahih manin amaute a do dingin a kuankhia hi.\nTu-in Filistia mite hong pai-in Refaim kuamsung a luh uh hi.\nTua ciangin David in Pasian kiangah thu dong a, "Filistia mite a do dingin ka kuanto ding hiam? Keima khutsungah amaute nong pia ding hiam?" a ci hi. Tua ciangin Topa in ama kiangah, "Kuanto in; nangma khutsungah amaute kong pia ding hi," a ci hi.\nTua ciangin Baalperazim-ah David paito a, amah in tua lai-ah amaute a zo hi. Tua ciangin David in, "Tuikhang in a phulkhap bangin Pasian in keima khut tawh ka galte phukham hi," a ci hi. Tua ahih ciangin tua mun a min Baalperazim kici hi.\nFilistia mite in tua lai-ah a pasian-te uh nusia uh a, David thupiakna tawh tuate kihal hi.\nTua ciangin Filistia mite hong kuanin kuam sung hong luhkik lai uh hi.\nDavid in Pasian kiangah thu a dotkik ciangin Pasian in ama kiangah, "Amaute nungah na kuanto kei ding hi. Kual pai in la lungli kungte galkhat lam panin amaute hih in.\nLungli kungte dawnah kalsuan huging na zak ciangin galsim dingin pai in; bang hang hiam cih leh Filistia galkapte a vat dingin nangma mai-ah Pasian kuan khin hi," a ci hi.\nPasian in amah a thupiak bangin David gamta a, amaute in Gibeon panin Gezer ciangdong Filistia galkapte vatgawp uh hi.\nTua ciangin David minthanna in gam khempeuh zel a, Topa in minam dang khempeuh tungah amah kihtakna a tungsak hi.\nTedim Lai Siangtho / Laibu: Khang Tangthu Masa 14


url: =Zo Ngeina Church leh Community ah banghang in ki zangtheilo :: ZOMI DAILY\nposted on 28 November 2019 at 9:38 pm Lomkholna: Article, Khaibawi\nGamthumna I tunteh, midangte tawh I kithuahteh, na I sepkhopteh Jesu in savun umlui sungah lenggah zuuthak kithun theilo, savun umthak sungah lenggah zuului kithun theilo acih bangin I ki khelding, I ki puahding, I nusiatding tampi om a, Zo ngeina zanghni, Zo ngeina tawh ki makaih ni ki cici theikhinlo ahih manin tawm ahang, I ki telsak nuam hi. Bang hang hiam cih leh hih thute I tel kei leh khangnote leh khanghamte kikal ah ki theih khialhna, ki sankhialhna tampi piangtheiding a, na lianpi ki semkhawm theilo ding hi cih a beisa Zomi Innkuan sung leh Pawlpi sung, ka ki helkhakna panin ka phawk a, ngeina vai ah khat le khat ki telkhialhna apian loh na dingin ahang tawm I gennuam hi. Hici bang I genteh Zo ngeina thupilo, nusia ni aci I hi kei hi.\nI gentehna in I omna gam Kumpi tungah Church or Community register I bawlciangin amau, I ki makaih dingzia, I kalsuandingzia eg: President, Secretary, Treasurer, EC te sepding leh mawhpuakna a gelhkhit ban uah Meeting I kimakaih dan ding, I ki telziading, mipite mee(vote) I khiat dan ding, sum tawh kisai I kepdan ding, I ciapteh danding leh I report danding nangawn kimtak in na neikhin uha, tuate zuimah nung, ci-a, a form tungah thukim a suaikaihna(signatures) I neihkhitteh register hong piapan uh hi. Eima deih bang or Zo ngeina banga ki pawlna ki makaih ding I ut leh limtak gelhsitse a, kumpite tung mah ah I puak masak kulding hi. Amau kumpi thukhun tawh kituak asak uh leh hong sangin register hong piading uha, kituak asak kei uh leh hong sanglo ding uh hi.\nAustralia Perth a Siyin Baptist te’n amau deih dan thukhun limtak bawl uham kumpi tungah puak in kumpi te’n sang uh hi. Australia aom Zomi te sungah mau bawltawm kumpi thukimpih amau bek hiding in ka lam en hi. Register I ngahkhitteh thukhun omsa bang bek in na ki semthei a, a tamzaw thukimna hi ci-in ut bangbanga na ki semkhin theilo ki kalsuan khin theilo hi. A tamzaw thukimna ci-in kumpi thukhun tawh ki tuaklo in, mi dangte siatna dingin nasem khaleng, a semte leh a thukimteng, ut in utta keileng thukhenna I tuah loh phamawh theiding hong hizel hi. Tua ahih manin ki pawlna khat peuhpeuh ah I ki helteh makai I septeh bang thupi pen hiam cih leh tua ki pawlnate in bang thukhun nei a, bangciang semthei, bang dan a ki makaihding cih leh tua thukhun zatding kumpite thukimna ommah hiam, cih I telmasak ding thupi pente lak ah khat hiding in ka ngaihsun hi. Kumpite thukimna oam leh amau seal or theihpihna tuang pah hi. Tua khitteh I zuihngap leh ki helding, na sepkhop pat ding ahi hi.\nUS, UK, AU citizenship khat in Kawlgam ki telna ah mee(vote) a khiat theih loh mah bangin Kawlgam mi hih na neikhat in zong gamdang a omna ah gam mi hihna a neih kei leh mee(vote) khia theilo hi. Tua mah bangin US,UK, NORWAY, MYANMAR etc, aom khat in AUSTRALIA gam thukhun zangh theilo in AUSTRALIA aom te’n zong US,UK, NORWAY, MYANMAR etc, gamte thukhun bawl ahoih mahmah phial zongin va zattheih hilo hi. A thupi ah bang hiam cih leh eima omna gam Churches leh Community te thukhun leh ki vaipuakzia I telding, I zuihding a thupi masa pen ahi hi. Tuaci bang tellopi a, Zo ngeina ah tua dan hi, Zo ngeina zanghni ci-a, ei mimal hoihsak bek tawh I kalsuan khak, I kipawl khak, na I sepkhop khak leh ki sikna, hehna, ki telkhialhna, ki khenna, Zum ki tutna in ut in utta keileng hong nungzuih pelmawh kha ding hi.\nZo ngeina ah zong Pawlpi sung leh ki pawlna ah ki hici makaihding cih thukhun omlo in khua khat le khua khat beh khat le beh khat nangawn I zuu hawm, I sahawm zia aki banglo pawlkhat om hi.\n1. Mo I piteh khua pawlkhat ah mo te’n sa hong gawh uha tuateng kine in sahawm dingteng kipua hi. Tua sapuak, sahawmzia zong ki banglolai hi. Khua pawlkhat leuleu ah a mopi lam te’n sagawh in ann vaksak kul hi. A dang khat leuleu ah Zo ngeina ah mothu asun uhteh a thusun a kisan theihteh I zuu dawnta ni ci-in a zuu tawi uh dawn uha, aki santheih kei uh leh innteklam te’n dawnlo uh hi. Tu hunteh zuu hawm cih zong a zanghlo om in, a zangh te’n zong thusunna ki sanma in a dawnkhin zong, omta leuleu hi. Tua leh Zo ngeina koi hizaw dinga, hih dik pen hi ci-a midangte koi pen hilhzaw mawkding I hi hiam cih khangthakta ding hong phawksak hi.\n2. Zo ngeina ah si I delhteh a misite inn ah ki tunga a lemkei leh zong mi site tawh a kinai pente inn ah kitung hi. Si galna kipia a I ciahdingteh sum I neihkei leh I meltheih, I tanauta ki leitawi hi. Si delh ci-in I utna khat peuh ah tung, misite sihgalna peuh lamsapding a ngen cih bang om ngeilo hi. Tuhunteh mi pawlkhat leuleu si delh ci-in misite kiang lah tunglo misite ki naipih pente kiang lah tunglo in a ciahdingteh misite kiangah a lamsapding sihgalnate a ngen peuh omthei hi. Koi pen Zo ngeina hizaw ding hiam cih khangthaktading hong phawksak hi.\n3. Nopna dahna ah thusa I septeh, zuu tawite leh sumlutte limtak ki ciamteh in zatna leh a lutkhempeuh inntekte tungah limtak kigen a, inntekte thukimna omlo pi-in ki zangh, kihawm cih bang khanglui Zo ngeina ah omlo hi. Tu hunteh mi pawlkhat leuleu in inntekte dongselo in a kisapsapna ah zangh mengmeng in zatna zong limtak hilhlo, ciamteh kullo hi, aci pawlkhat om leuleu hi. Koi pen khangthakte kiangah Zo ngeina hi ci-in I hilhzaw diam?\nPawlpi dangte tawh I kipawldingciang leh na I sepkhopding ciangin zong khat le khat kikal ah zuiding, sepkhopding ciangtan na omleuleu a, ei hoihsak, eideih danin na khempeuh hitheilo hi.\nGamthumna I tunkhitteh I paunak ah “sing om lohna ah gua kizangh” acih bangin ut in utta keileng, a midang omtuanlo ahih manin makai I seploh a phamawhna Pawlpi leh ki pawlna mun omthei ding hi. Tuaci bang munte ah buaina tamkhollo dinga, a semtheiding omta leh a qualify hetlo pawlkhat makai a ut manun khangthak te’ khembawl in Zo ngeina paulap in Zo ngeina theilo uh a hihteh I Zongeina ah tua bang omkei veh aw, Zo ngeina zanghni aci Church leh Community ki makaihnate ah I omkhak leh kitel khialhna omthei ding cih aki phawksak nuam hi hang.\nI deihna bulpi ah Zo ngeina ciang bek tawh lungkimlo in I omna gamte thukhun leh ki vaipuakzia I telding, a hoihte I zuihding leh Zo ngeina hoihte a kizat theihna mun leh hun aom leh zong I zatding, I zuihding ki deihsak hang. Khaibawi\nPrevious: ZYA pan Zomi Community Development Center khat neihding lunggulh pulaakna\nNext: Lawhcin nading thukhunkip te


url: =ZIUSA Thupulakna: US gam sung a om Zomi te Khuado Ni – October kha Kaal Nihna Saturday :: ZOMI DAILY\nposted on 18 March 2015 at 8:41 am Lomkholna: Khuado, News, Zomi\nThupulakna: March 17, 2015\nUS gam sung a Zomi-te Khuado Ni\nZomi Innkuan USA kipawlna Board of Directors pawl in February 7, 2015 ni in, 2014~2015 kum a nih veina Thukikupna lawhcing takin bawl a, tua Thukikupna sung ah United States gam sung a om Zomi khempeuh in Khuado Ni khat kipsak in dokhop dingin thukhensatna kibawl hi. Hih Thukhensatna tung tawn in, bang ni pen Khuado Ni in kipsak ding cih thu Executive Committee pawlin a thu a la tawh khinkhai in kikan a, anuai a ni thum teng kiteelkhia hi.\nZIUSA EC in ateel Khuado Nite:\n1. September kha Kaal Nunung Saturday\n2. October kha Kaal Masa Saturday\n3. October kha Kaal Nihna Saturday\nZIUSA Board in March 10~14, 2015 ni sung tengin Online Voting System zangin, a tung a ni thum sung pan bang ni pen US gam sung a Zomi-te Khuado Ni dingin kipsak ding cih thu tawh kisai Vote khaina kibawl hi. Tua Vote khaina tungtawn anuai a bangin ZIUSA Board Member-te in Vote khia uhhi.\nZIUSA Board Vote khaina:\n1. September kha Kaal Nunung Saturday : 11%\n2. October kha Kaal Masa Saturday : 24%\n3. October kha Kaal Nihna Saturday : 65%\nTua ahih manin, kumsim October kha Kaal Nihna Saturday ni pen US gam sung a Zomi-te Khuado Ni dingin ZIUSA Board Member atamzaw thukimna tawh kikipsak hi.\nUS gam sung mun tuamtuam a om Zomi khempeuh in minam khat, si khat sa khat, sanggam unau laizom khat hihna tawh kipumkhat in, October kha Kaal Nihna Saturday ni ni Khuado bawl ding (Khua do ding) in hong kihanthawn hi. Tu kum, 2015 kum Khuado Ni pen October 10 ni hiding hi.\nZIUSA Board of Directors pawl pen US gam sung a om Zomi Innkuan kipawlna (42) panin akipuak Tangmite (Representatives) leh ZIUSA Executive Committee panmunlente tawh a kilam hi a, US gambup a om Zomi taangpi taangta buppi sung pan mipi 80% tang’in a ding ahi hi. ZIUSA kipawlna Thukhunpi leh Ngeina Dante tawh kituak in ZIUSA kipawlna tawh kisai thuneihna asang pen anei ahih manin, ZIUSA Board thukhensatna bangin kithutuak takin kalsuan khawmni ci in itna takpi tawh hong kizawn hi.\nPrevious: Phoenix pan Tulsa: Khualzinna leh Tuahphatna ~ Dr. Pum Khan Pau\nNext: Hello Tedim (3) ~ Hau Za Cin


url: = Dunhuang Meet Capsule Inn Dunhuang. Oportunidades de última hora com Agoda na Internet.\nNo.2 Floor, Jixiang Building, Qilian Road, Shazhou Town, Dunhuang, Dunhuang, China, 736200 - Ver no mapa\nMais sobre Dunhuang Meet Capsule Inn


url: =Top Songs Egypt - Mp3 Song Online\nTop Songs Egypt\n1 Youm Talat\n2 Prince Ali\n4 Shiltak Min Albi\n5 Eklemedir Koca Konak\n6 Symphony No. 40 in G Minor K. 550 - IV. Allegro assai\n9 Opening Song - Merry-Go-Round of Life\n10 Ya Agmal Eyoun\n11 3 Daqat (feat. Yousra)\n12 Alby Etmannah\n14 Awel Kol Haga\n15 Nghamet El Herman\n16 Ahla Haga\n17 Meaddy El Nas\n18 Ah Habibi\n19 Ganb Habiby\n20 Habayeb Eh\n21 Kol Hayaty\n22 Amar Eah\n27 Happy (from "Despicable Me 2")\n29 Bahebak Ana\n30 Shape of You\n31 Boshret Kheir\n32 Ana Gheir\n33 Lights Up\n34 Aks Baad\n35 Bayen Habeit (Inspired by Amr Diab)\n36 Rockabye (feat. Sean Paul & Anne-Marie)\n37 A Sky Full of Stars\n39 Let Her Go\n41 A Whole New World\nMena Massoud & Naomi Scott\n42 Make It Right (feat. Lauv)\n43 Wrecking Ball\n44 How Deep Is Your Love\n45 Kadeyet Am Ahmed\n46 Story of My Life\n47 Ya Hanaah\n48 El Farha El Leila\n49 See You Again (feat. Charlie Puth)\n50 Get Lucky (feat. Pharrell Williams & Nile Rodgers)\n51 Bayen Habeit\nMarshmello & Amr Diab\n52 Maltashet El aloub\n53 Hymn for the Weekend\n54 Uptown Funk (feat. Bruno Mars)\n55 Worth It (feat. Kid Ink)\n56 Maak Alby\n57 Harleys in Hawaii\n58 Adventure of a Lifetime\n59 Something Just Like This\n60 Blank Space\n61 Hiya Hiya (feat. Pitbull)\n62 Hey Brother\n63 Khali Balak Men Aklak\n65 bad guy\n69 Dari Ya Alby\n70 Ana Mennek Etaallemt\n71 This Is What You Came For (feat. Rihanna)\n72 Wake Me Up\n73 Closer (feat. Halsey)\n74 Feel This Moment (feat. Christina Aguilera)\n77 Waka Waka (This Time for Africa) [The Official 2010 FIFA World Cup (TM) Song] [feat. Freshlyground]\n79 Ya Layaly\n80 Eish Ya Alby\n81 We Don’t Talk Anymore (feat. Selena Gomez)\n82 Dangerous (feat. Sam Martin)\n83 Talk Dirty (feat. 2 Chainz)\n84 Elli Baana\n85 CAN'T STOP THE FEELING! (Original Song From DreamWorks Animation's "Trolls")\n86 Addicted To You\n87 Cheap Thrills (feat. Sean Paul)\n88 Cheap Thrills\n89 Kol Maghanni\nSherine & Hosam Habib\n90 The Penguin Dance\n91 Drag Me Down\n93 Shake It Off\n94 Hotline Bling\n96 Shou Helou\n97 I Won't Give Up\n98 Say to You\n99 La Luz\n100 Mahragan Laa Laa


url: =LESSON 13 | December 19–25 ~ MUC\nLESSON 13 | December 19–25\nAdmin 2:48:00 PM Articles, Sabbath School Lesson\nLESSON 13 December 19–25\nVANTUNG, PILSINNA LEH BEI HUN NEI LO THUSINNA\nTu Kaal sung Sim Ding: John 3:16, 1 John 5:13, 1Tim. 1:16, 1Kor.13:12, Zech. 13:6.\nKAMNGAH: “Pasian in Amah a it mite aa dingin A bawlkholhsa nate in mittang tawh kimu ngeilo, bil tawh zong a kiza ngei lo, mihingte lungsim sungah zong a om ngeilote ahi hi.” 1Kor. 2:9.\nLakam gelh khat in sih ding kihta ahihna tawh mi khat a sih ciangin bang piang ding, bang tuak ding, khuaphawk kik theihna nei ding cihte theihna nei keileh koi bangin nungta zo ding hiam, ci-in dotna nei hi. A lakam gelhna sungah IPH (Institute of Preparation for the Hereafter), ci-in, sihnung ading kiginkholhna cih khiatna nei hi. Ahi zongin sih khit ciangin bang piang ding cih theihtelna nei a nei lo mi khat in bangci bangin kigingkhol thei ding hiam? Hih thu tawh kisai-in Lai Siangtho in vantung, leithak leh mi siangthote in a tawntungin thusinna nei ding uh hi, cih thute hong hilh hi. Tu quarter sung thusinna om mah bangin tulaitak i nuntakna, pilsinna, i sep i bawl khempeuh in tawntung hun aa dingin kiginkholhna vive hi.\nLeitung pilsinna-ah gualtung tuangin minthang mahmahin theihna, pilna sangpipi tawh kidim hi mah taleng, tawntung nunna sung lut kha kei lehang, i nuntak in bang mannei ding hiam? Bei hun, khawl hun a om ngei nawn lo ding, a tawntungin thusin, cihte tu kaal sungin i kikum ding hi. Tua hun ciangin i sin ding thute i theikhol kei hi.\nMISITE TUAH DING THU\nKum 1600 huam sungin French laigelh minthang khat Blaise Pascal in mihing nunzia laigelh hi. Ama gelhna-ah mihing in bangbangin gamtat hoihin, kum sawtpi nungta taleh a hun kigenkhol thei lo hi bek a, a sawt lo-in leitung nuntakna bei ding vive ihi hi, ci hi. Ahi zongin i nuntak hun sung sangin sih khit a hun in sau zaw ding hi, ci hi. Tua hi-in Pascal ngaihsutna-ah mi khat a sih ciangin a tuah ding thu bangmah ngaihsun lo-in nungta hi, ci hi.\nPascal gen in thuman hi. Lai Siangtho in zong Jesuh sungah hotkhiatna ngah mite a sih uh hangin amaute tungah kipia kamciam om bangin tawntung nunna in amaute ngak gige hi, cih hong hilh hi.\nA nuai-a Lai Siangtho munte sim in. Lametna bang hong guan uh hiam? John 6:54; 3:16; 5:13; 4:14; 6:40; 1Tim: 1:6; Jude 1:21, Titus 3:7.\nSinglamteh hangin tawntung nunna in khamuanna hong guan hi. Tawntung nunna simloh a manpha dang bangmah om lo hi. Vankhua-nuai leh a sung a om na khempeuh a Piangsakpa in hih leitung hi taleh leitung dang tampi zong bawl hi (Heb. 1:2), Ama sungah nunna, mihing hihna i nei hi (Sawl. 17:28). Amah in Pasian hi napi mihingin hong piangin hong si hi. Bang dingin hong si hiam?\nTua hi-in Thuciam Thak in tawntung nunna a hong kamciam hi; tawntung hoihna a hong pia hi. Siatna neu-no khat beisakin hoihna muh nadingin kum mak awn tul tampi in zong hong cin zo lo ding hi. Ciangtan nei lo tawntung thu in na khempeuh lemtuah ding hi; ciangtan nei lo-in ciangtan neite tungah ukna nei-in zawhna nei hi.\nPascal in zong a laigelhna khatah hih bangin pulaak hi. Leitung in a hong tung ding leitung tawh tehkakna-in hih leitung in ciangtanna tawh kidim hi. Tawntung aa ding kiginkholh kei lehang, tua sangin sia-huai zaw bang mah om lo ding hi.\nSih khit ciangin a piang ding thute leh tawntung nunna a kin lo mite tungah bang na pulaak ding hiam?\n“Amaute mit panin khitui khempeuh nulsak ding hi. Thu luisa maiming khinta ahih manin sihna, dahna, leh na sa-a kahna cihte om nawn lo ding hi, a ci hi (Mang. 21:4). I lamet leitung in natna, gimna, sihna dim hih leitung tawh nakpi-in kilamdang ding hi.\nKhristian khatin a lawmte khat tungah Khrih tungtawnin hotkhiatna, tawntung nunna thu pulaak hi. Tua mipa in a dawnkikna-ah gen hi. Tawntung ding hi. Kum 70, 80 sung zong kicingsa mahmah ing. Tawntungah kua nungta nuam ding hiam? Nopna om mawk ding hiam, ci hi. Hih bangin a ngaihsun mipa in tawntung nunna in hih leitung nunna tawh a kizomsuak dingin ngaihsun hi. Tawntung nunna in hih leitung nunna tawh kizomsuak ding nunna hi lo hi. Tua bangin a kizom suak ding hileh kua in tawntung nunna lunggulh ding hiam? Kilunggulh lo ding hi. Lai Siangtho hong hilh mah bangin leitung nate khempeuh beisiang ding a, na khempeuh a thakin kibawl pha kik ding hi.\nA nuai-a Lai Siangtho munte in a hong tung ding nunna thak thu bang pulaak uh hiam?\n2 Pet. 3:10–13______________________________________________\nA thupi kidot ding thu in: Hih nunna thak sungah nuntak nadingin bang kisam hiam? Koibangin tua nunna ngah thei ding i hiam? Koi bangin tua nunna thak tawh nungta takpi ding na hihna kitelcian na hiam? Khrih hong piak tua nunna kamciam tawh a hong kipelhsak thei bang a om hiam?\nTUA HUN CIANG I THEI DING HI\n“Vantung in thusinna ding mun hi. Vantung leitung leh a sunga om na khempeuhte thu i sin ding hi. Lai hong hilh ding Siapa in ciangtan nei lo PA hi. Hih vantung Sanginnpi pan a mengkhia laisinna mun khat in Eden huanah hong kiphuan hi. Hotkhiatna thu a kigeelin a hong kisemkhia, hih thu mah Eden sanginnpi sungah kisin kik ding hi. “ Ellen G. White, Education, p. 301.\nMidangte mah bangin nang zong thudotnop tampi nei mi na hi kha thei hi. Bang hangin mawhna, gimna, natna, sihna piang hiam? Bang hangin nopna, damna, nuntakna om thei hiam cihte mi tampi in dong uh hi. Kimlepaam nate, mihing telzawh loh lamdang i sak thu tampi om a, a thei nuam vive ihi hi. Leitung pilna a khantohna tawh kizui-in nate thu theihna tampi hong khang hi mah taleh a huampi-in khuavan-nuai leh a sung om nate thu mihing theihzawh dingin lian lua hi.\nMiksi a kipan ni, kha, aksi, nate sung om subatomic particle, khuavan-nuai a om nate thu mihing in a theih a om hangin, tua nate in mihing telsiangzawh ding hi lo hi. Mihing theihna in bangmah gentham lo hi. Mihing in leitung nate thu theikhin zo lo ahihleh tawntungin a kisin ding thu in mihing ngaihsut zawh ding hi lo hi.\nA nuai-a Lai Siangtho munte in mawhna, gimna bei ding tawh thu bang pulaak uh hiam?\nTu-a i telzawh loh thute a hong kihilhcian hun hong tung ding hi, ci-in kamciam hong kipia hi. A lamdang lametna nei hi lo i hiam? Pasian min phat ding simloh a dang bang om hiam? Tu-in upna lenkipin, Pasian kamciamte muangin a hong kipia khuavak tangsakin a tawp dongin kipsuak ding kisam hi. Lungdamhuai thu in eite hong thahatsak Khrih hangin na khempeuh i zo thei hi” (Phil. 4:13).\nLungsim vangik puak na nei hiam? Bang in hong lungmangsak hiam? Koi bangin na theihtel thute in tu-in na theihzawh loh thu om taleh, Topa muanna hong guan hiam?\nHIH LEITUNG KHIT A PILSINNA\n“Tuhun laitakin tomno sung lungkhamna ka thuakte uh in ka thuakna uh sangin nakpi takin a lianzaw tawntung minthanna sung hong tunpih ding hi. Bang hang hiam cihleh a kimuthei nate a mitsuan ka hi kei uh a, a kimu thei lo nate tomno sung bek kimang a, a kimu thei lo nate a tawntungin a kip ahi hi” (2 Kor. 4:17–19). Hih in lametna bang hong hilh hiam? Mit tawh a kimu thei nai lo Jesuh tungtawnin a hong kipia kamciam bang in hong ngak hiam? Mang. 21:1; 2:7; 7:14–17.\nJesuh sungah a hong kipia kamciamte hong tung takpi ding hi, cih Ama hangin muanna i nei hi. Lai Siangtho in tua lametna khuavak hong tan hi-in, vantung kicinna om khempeuh i tel zo kei hi. Ahi zongin i tel mahmah thu in tua hong kamciamte sungah mawhna om nawn lo ding, vangliatna bek tawh kidim hi.\nGimna khempeuh, natna khempeuh in mawhna leh mawhna thaman hi. Khrih in mawhna suksiat leitung bawl thak dingin hong pai-in, mawhna om ma leitung i ngah kik ding hi. Eite a hong kitatkhiatna hangin Jesuh thuakna, a khutpawn i mu tawntung ding hi.\n“Mawhna khuamial bei-in leitung na khempeuh hoih kitel takin i mu thei ding hi. Microscope bek tawh kimu thei nate, tua hun ciangin i mit mahmah tawh i mu thei ding hi. Telescope bek tawh i et nate, mittang tawh kimu thei ding hi. Siatna khempeuh bei-in leitung in hoihna bek tawh kidim ding hi. Leitung hoihna thu tatsat lo-in i sin ding hi. Nate hoihna i mu ding a, mawhna lawnkhak, mawhna mei-ma pawm peuh khat neu-kha khat zong kimu lo ding hi. Kimlepaam panin awging hoih nono kiza ding a, thuumna, tau-na peuhmah om nawn lo ding hi. Na khempeuh i et ciangin Pasian khutma leh Ama min kigelh a mu ding hi. Leitung, huihlak, tuipi sungah siatna khat zong om nawn lo ding hi. Ellen G. White, Education, p. 303.\nGimna, hamsatna om nawn lo-in nungta tawntung ding cih thu ngaihsun in. Na mitkha-ah bang hong suak hiam? Bang thu, bang na mu dingin na lamen hiam?\nA LIAN PEN LAIHILHSIA\nTu quarter sung thusinnate sung pan thu bulpi i sin khat in Khrih in leitungah hong omlai-in laihilhsia khat hi, cih thu i gen hi. Khrih in nasep kipat a kipan thuhilhna leh sepna khempeuh in a nungzuite tungah Ama thu a hilhna, Pa thu, hotkhiatna thu, a hong piang ding hun sung a lametna thute hilh hi ( Matt. 5:2, Mark 4:2, Luke 10 19:47, John 6:59).\nLungdamna Bu sung sim lehang Jesuh thuhilhna vive kimu hi. Tu-in zong Ama Kammal tungtawnin Topa in a kibawl ding leitung thak hong hilh hi. Tua leitung thak in tuhun mawhna tawh kidim leitung tawh kilamdang lua mahmah ding hi. Tua hun ciangin leitung in ciangtan om lo ding hi.\n“Amaute khat in hopihin na khut a liammate in bang hiam ci-in dong hi. Tua ciangin amah in ka mite adingin liamnate hi, ci ding hi” (Zech. 13:6). Zechariah in bang hong hilh hiam?\n“Bei hun nei lo ding nite in vanglian Pasian thu leh Khrih thute pulaak tawntung ding hi. Theihna a tam semsem mah bangin itna, zahtakna, nopna zong khang semsem ding hi. Mihing in Topa a theihna tam semsem hileh Topa zia le tong hoihna mu tel semsem ding hi. Jesuh in Ama hong hotkhiatna thu amaute mai-ah a hong lahkhiat ciangin tatsa mi khempeuh in Amah biak nopna lungsim hat semsem ding a, hotkhiatna hangin lungdamna tawh kidim-in sim zawh loh mihonpi in kham guasemte tawi-in, aw ngaihtakleh aw kihual takin phatna lasa khawm ziahziah ding uh hi. Kidona Lianpi a bei ta hi ding hi. Mawhna leh mawhnei mi om nawn lo ding hi. Vantung vannuai na khempeuh in siantho-na tawh kidim ding hi. Na khempeuh kipumkhatin lungdamna tawh kidim ding hi. Amah in na khempeuh Piangsakpa, nuntakna khempeuh kipatna, na khempeuh in Ama tung pan khuavak leh nuamna tawh kidim hi. A neu pen atom panin a gol pen dongin, nuntakna nei a hi a, nuntakna nei lo hitaleh, piansak na khempeuh hoihna leh kicinna khempeuh in Pasian in itna hi ci-in pulaak hi.” Ellen G. White, The Great Controversy, p. 678.\nA tawntungin a kisin ding thu in mawhnei mite dinmunah hong nungta Khrih leh Ama hong kipiakna simloh mihing in thudang a lungsimah a om kei ding hi. Thusin a bei ngei lo tua thu in bangzahin lianin thuk hiam? Tu-in zong singlamteh tungah Khrih hong sihna hangin lungdamna lian mahmah hi lo hiam?\nNgaihsutbeh Ding: Ellen G. White, “The School of the Hereafter,” pp. 301– 309 in Education; “The Controversy 4 Ended,” pp. 662–678, in The Great Controversy.\n“Tu-in i kihtak humpi in tuuno tawh lumkhawm ding a, Leithakah na khempeuh in kilemna leh daihna tawh kidim ding hi. Tua hun ciangin singkungte in golin, a kawi leenglaang cihte om lo ding hi. Na khempeuh a hoih vive hi khin ding hi.\n“Kimlepaam nate hoihna in mihing kam in a pulaak theih loh vantung nate hoihna, limlangh bangin gun, lui siangtho-te, singkung lopa, khuapi siangtho, puanpaak silhin phatna lasa vantungmite phatna hong mukholsak hi. Mihing ngaihsutna in tatsa mite teenna ding a ngaihsut zawh ding hi lo hi.” Ellen G. White, Heaven, pp. 133, 134.\n“Vantung nopna ngaihsutin vantung mun leh nate nopsakna bek ngaihsut khakna in tua mun nuam a hong tunpih ding thute hong mangngilhsak zel hi. Khrih in a nungzuite tungah note om na mun bawl khol dingin ka pai ding a, keima omna munah na om theih nadingin note la-in ka hong pai kik ding hi, ci-in kamciam hi. Mihing in dikna ngah mite luah ding thaman a hi bangin pulaak lo hi. Mihing in Pasian omna vantung nopcitna a pulaak thei kei hi. Topa a lamen mite bek mah in tua nopna sungah a nungta ding uh hi. Ellen G. White, The Great 8 Controversy, pp. 674, 675.\n1. Pascal pulaak thu ngaihsun kik in. Bang hangin mi kim khat in tawntung nunna kin lo uh hi ding hiam? Bang hangin tua bang ngaihsutna in leitung mite muhna-ah haivai tawh kibang hiam?\n2. I lamet tawntung nunna in bang bangin thu upna-ah thupi hiam? Tua lametna om keileh mihing leh leitung in bang lamen ding hiam?\n3. A lamdang kimlepaam nate thu ngaihsun in. Nuntaknate, lei sung om nate, ni, kha leh aksi thu, nate thu (physics), daat tuamtuamte chemistry cihte in mihing telzawh thu tampi tawh kidim hi. Scientist-te ngaihsut bangin nate in olno takin a kithei ziau hi lo hi. Nate thu muh thakna khat khit khat a om sialin mihing telzawl loh thu thuk bei tuan lo hi. Hih thu in vanthak lei thakah zong a tawntungin thusin ding ihihna hong theitelsak hi lo hiam?


url: =Best Things To Do In Kathgodam In January\nTop 5 things do in kathgodam in january . The ultimate curated list - Book Now and Get amazing deals.\n03Brahmatal Trek 2018, Uttarakhand\n04Binsar Trek in Uttarakhand\n05Trekking in Brahma Tal


url: =Jerusalem Ah Biakinn Khat Kikhak ~ Thu Tatuam (Siyin News)\nJerusalem Ah Biakinn Khat Kikhak\nTuesday, February 27, 2018 Israel Taw Kisai, Tapidaw Taw Kisai 2 comments\nJerusalem ah tapidaw thuneite in Holy Sepulchre biakinn sia Israel kumpi taw athu kisi ngawl ahikom Feb 25,2018 ni pan kipan khak uh hi.\nHi biakinn sia, TO JESU Calvary mual thalupthuakna mun hi tu upna mun biakinn hi.\nTapidaw lampuite lungkim ngawlna thu nii om aa:-\n- Jerusalem Municipality te in property tax ngetsawm ahikom lungkim ngawl in\n- Sum nei khat in biakinn mun sia vaipuak la thei tu ci thukun thak kivawt sawm ahikom lungkim ngawl hi.\nibu winda February 28, 2018 at 2:49 AM\npakresky March 1, 2018 at 1:59 AM


url: =Zomi Education Center (Talalla & Maharajalela) kumkhat sung nasepna\nZEC Talalla & Maharajalela ih kum khatsung (2013) nasepna a nuai a bangin a tomin hong pulaak ing.\nSchool Location :: ZEC Talalla & Maharajalela sang pen 2007 kum in Zomi sang naupang 35 tawh 65A, Jalan Talalla, Kuala Lumpur pan in a kipan khia hi a, tu kum 2013 laisin kum bei dong kum khat khit kum khat ong makaih ih biak Pasian min phat masa ing. Tu-in ahih leh sang kahna mun nih kizanga, Kindergarten pan Grade 2 ciang ZEC-Talalla ah, Grade 3 pan Grade 5 ciang ZEC-Maharajalela (155A, 1st Floor, Jalan Maharajalela, Kuala Lumpur) ah cih bang in sang kikahsak hi.\nStudents :: 2013 sang kah kum a dingin min lakna January 7-11 sung kinei hi. Tukum sung sang naupang vekpi 127 min sanna kinei sung pan Pasian hehpihna tawh sang naupang 16 in gam thumna zuat theihna hamphatna ong ngah thei uh hi. 2013 April kha sungin lamet hetloh kawmkal ah sang naupangte a dawn a kha i “Van” ong tuahsiatna hangin sang naupang 1/3 in sang ong zom thei nawnlo hi mah ta leh tua bang haksat mangbatna kawmkal ah Pasian in tuahsiatna sung pan a hoih pen ding lam hong honsakin, hostel kibehlapin hostel sang naupang 57 leh inn pan ki leh a hong kah vekpi gawm 70 val tawh kum bei dong sang maban ki zomto thei hi.\nTeachers :: 2013 sangkah kum sungin ZEC-T&M ah Zomi naupangte lai hong hilhsak a ong pattahsak Zomi sia/siama 14 (sia/siama 4 tukum sungin gamthumna tung), UNHCR pan 4 leh gammi (Local) sia 20 kim bangin Zomi naupangte pattahna ah ma kipang khawm thei hi. Hi bangin tha man kicing in kipia zolo himah ta leh itna leh deihsakna tawh kipiakhia a lai ong hilhsak Zomi sia/siamate, mipih sapih hita keh Pasian itna leh deihsakna tawh kipiakhia a lai onghilhsak UNHCR pan a sia/siamate leh Local sia/siamate tung ih biak Pasian in thupha a henhen a tahtah in hong thukkiksak ta hen. Amen.\nSubjects :: ZECT&M sangah sang lai subject pi 4 ahi English, Mathematics, Science leh Zolai cihte hoih takin a kihilh banah kum khat sungin laivuanna thum vei kinei hi. Tua banah Art (khut siamna tuamtuam), Zo ngeina, Zolaam cihte kihilh beh bek tham lo-in Pasian kammal Lai Siangtho tawh kimakaih in kipan tah hi.\nSpiritual :: Zingsang sim laisin kipat ma-in sia/siamate ma kaihna tawh LST tungtawn in naupangte thapiakna hun khat ki neihpih den hi. Hostel a omte kal khat in nitak biakpiakna nih vei kineihpih a Zopau tawh khat vei Mang pau tawh khat vei cih bangin kipantah hi. Hostel om khempeuh Lai Siangtho loh gen kidemna khat vei kineihpih a thangah huai mahmah hi. Nipi ni simin Kuala Lumpur International Friends Fellowship ah biakpiakna kinei a naupang neute ahih leh Ruth Education Center a sang naupangte in Suday School hong hilhsak uh hi.\nActivities :: Cidamna ding leh muhna ngaihsutna khantoh theihna dingin kimawlna tuamtuam (sports) leh a pua lam mun thupi tuamtuam ah paipihin activity tuamtuam kineihpih zel hi. Hi bang sport tuamtuam leh activity tuamtuam te in naupangte lungsim suaktasak bek thamlo in muhna leh theihna khangsak a lai deihna leh pilna zonnopna khangsak hi. Sports leh activities kihelkhakna pawlkhat a nuai a bangin hong pulak ing.\nJanuary 10 in Lehigh University pan university sangnaupang 20 sang hong hawhin sangnaupang te tawh ni khatbup hun zangkhawm uh a hamphatna tampi ngah lawh uh hi.\nJanuary 19 ni in Pastor Micheal Moey deihsakna leh vaihawmsakna tawh sangnaupang 60 leh siate in Sunway Lagoon paitheihna hamphatna ngah uh a, nuam kisa thei mah2 in tuni dong mah gelbelin nei lai uh hi.\nFebruary leh March kha huamsungin mangkangte makaihna sang khat ahi Garden International School (GIS) ah sangnaupang 80 in ni 10 sung mangkangte ngiat ih makaihna tawh subjects tuamtuam sinna kinei thei a phattuamna tampi ngah lawh uh hi.\nFebruary 20 ni Zomi Nam Ni in Zo ngeina laam tuamtuam tawh Zomi Namni pahtawina kinei thei hi.\nMarch 3 mi in Methodist College, Kuala Lumpur a kibawl Carnival Game ah Pastor Micheal deihsakna mah tawh sangnaupang 80 hong sam uh a hih manin va kihelin naupangte lungsim suakta sak mahmah bek tham loin muhna tampi khangsak hi.\nJune 8,15 leh August 17 ni thum sung Faisal Cup ah ZEC-T&M panin U10, 12, 16 football (pasal) leh U14 netball (numei) a kigawm team 4 kihel thei in U10 football (pasal) in a thumna leh U14 netball (numei)te in a thumna cih bang minam dangte leh sang dangte lakah Zomi min kitawisang thei hi.\nJune 10 ni World Refugee Day (Leitungbup Galtaite Ni) ah ZEC sangnaupangte in Zolaam hoih mahmah khat tawh minam dangte mai ah ZOMI hihna kipulakkhia thei hi.\nJuly kha sungin Malaysia TV3 te sang ong hawhin sang vai tuamtuam interview na ong nei bektham lo-in ZEC thu gambup theih leh muh theih dingin TV3 August 1 nitak 5pm pan 5:30 live ah ong khah khia uh hi.\nAugust 8 ni in Francis Khampi deihsakna tawh sangnaupang 50 in Carnival Game khat ah va kihel kha in nuam kisa mahmah hi.\nOctober 12 ni in MCKL Carnival Game ah sangnaupang 40 in kihel theihna hamphatna ngah uh hi.\nOctober 9 ni in UNHCR makaihna tawh Talent Show kidemna ah sangnaupang 4 in la kidemna ah va kihel thei a, tua sungpan khat Semi Final ciang hong tung thei a, hi bang kihelna in experience tampi ngahsak hi.\nNovember 9 ni in SIBKL-BLESS pan in Christmas Party ih sangah hong bawlpih in nitak an lim mahmah hong vak bek thamlo in naupangte letsong tampi hong piaksak uh hi.\nNovember 16 ni in Tzu Chi Foundation pan in pattawi taakcing naupangte pahtawina pawi lianpi khat hong bawlpih uh ahih manin naupangte lungsim tampi lawpsak tuam mahmah hi.\nNovember 30 ni in ZEC sang 10 om lak panin sang 9 ki helin a khat veina ZEC Graduation nop citakin kibawl a pahtawi taak sang naupangte leh sia/siamate khempeuh pahtawina hun nopcitakin kibawl a tha kingah mahmah in nuam kisa mahmah hi. Tuan ih mah in SIBKL vaihawm siamna tawh kibawl “Great Sport Day” ah sang naupang 20 va kiheltheih ban ah ding letsong honpi khat tawh sang ong tung kik uh hi.\nDecember 7 ni ciangin GIS sangah SIBKL te vai hawmsakna tawh sang 10 kiim in Christmas party kizang khawm a tua ni in sangnaupang buppi kipai in Zomi sang naupang te in Ngeina lam khat tawh mapangna kinei thei bek thamlo in sang naupang khempeuh letsong hong piaksak lai uh hi.\nDecember 22 ni leuleu ciangin KLIFF Christmas pawiah ong sapna uh tawh kizui in Sia a hi thei zahzah leh sangnaupang 15 kim va kihel in naupang te in Christmas laam khat leh Zo ngeina laam khat tawh et lawm takin ong laam uh a tha kingah mahmah hi. A pai khempeuh sunan ong vak banah letsong khattek tawh lungdamtakin inn ong zuansak hi.\nHih a tunga teng banah Local sia/siamate in a mau hilhkhakna class ciat mun thupi tuamtuam ah class pinic paipih ciat uh hi.\n2014 Academic Year :: Maikum 2014 sang kah kum a dingin minsanna Dec.17-19 sung kinei a, Boarder om ding naupang 70 leh inn pan ong ki leh a kah ding 20 kim min sanna kinei khin hi. 2014 laisim kum ah English, Mathematics, Science, Zolai leh Art subjects te banah a nuaia bangin geelna nam 7 kineih beh hi.\nNitaksim laisim hun nai 1 kineih pih ding. (Hostel omte)\nPasian thu tawh a hithei zahah in kimakaih ding. (Morning & night devotion)\nA hunhun in talent (siamna tuamtuam) kidemna neihpih ding. (LST lotngah, La, tangthu, limsuaih, kimawlna tuam2 etc…)\nComputer Basic sinsak ding.\nMusic hun. (Solfa, Staff note, Guitar, Drum, La, Laam, etc….)\nPahtawina tuamtuam nei ding. (Lai lam, gamtathoih, etc….)\nA pualam activity tuamtuam han ciampih ding.\nSia Tuang : 016-913 7121\n12/10/2017 10:57:17 am\nInstitute of Brand and Innovation Law (IBIL) at the University College of London (UCL) is a world famous institute for academic courses in intellectual property and law research. Established by the late Professor Sir Hugh Laddie QC in 2007, IBIL is housed in the UCL Faculty of Laws, which is one of the University College London’s 11 constituent faculties. Based in London, United Kingdom, UCL Faculty of Laws is one of the world’s leading law schools, and it is ranked 8th worldwide in the 2018 Times Higher Education World University Rankings for Law.\n12/19/2017 10:38:45 am


url: =Dahna Pulakna : Mangpha Pa Thang Lam Cin :: ZOMI DAILY\nDahna Pulakna : Mangpha Pa Thang Lam Cin\nposted on 21 May 2016 at 9:26 pm Lomkholna: Dahpihna, News, ZIUSA, Zomi\nUSA gam, Oklahoma State, Tulsa khuapi a teng Pa Thang Lam Cin @ Cinpu, Kum 28 (Hatlang beh) in abeisa May 19, 2016 ni nitaklam nai 5:00pm hunin Gilsunglam damlohnatawh mual ong liamsanta cihthu izakmanin Zomi Innkuan USA kipawlna in nakpitakin kidahpih hi.\nPa Thang Lam Cin pen Zogam, Tedim uksung, Heilei khua ateng Pa Lian Za Kap leh Nu Dim Man Niang ten tapasal 6 leh tanumei 4 aneihna sungpanin a nautumpenzom hi-in nuntakkhuasakna anuamzawding lunggulhna tawh abeisa 2008 kum in USA gam ongtung ahihi. 2013 kumin a itmahmah azi Nu Cing Deih Dim tawh pumkhatsuakin PasianthuphaTanumei 2 ongnei uhhi.\nPa Thang Lam Cin te innkuanpen Tulsakhuapi bulphuh Zomite kipawlkhopna Zomi Innkuan Oklahoma ah pawlmi kiciankhat leh USA gambup Zomite sihnavaiah luangkiphamnadinga kiphuankhia ZIUSA Genvai kipawlnaah Florida Zomi Innkuan(USA) kipawlna tungtawnin October 2015 akipan Active member khat ongsuahna uhtawh kizui-in ZIUSA Genvai thukhun ombangin Pa Thang Lam Cin pen Zomi Innkuan USA kipawlna in USD 10,000.00 (Tulsawm) luangphamnadingin kipiakhiadinga Paakkual khattawhzong Mangphakhakna kinei dinghi. Hih akipiakkhiat luangphamna sumtepen USA gamsung muntuamtuampana ZIUSA Genvai thukhunpom pawlmi 7,000 valtekiangpana ongkhakkhop uh sumte ahihmanin Vaphual lungtang neia ZIUSA Genvai ah ma ongpangkhawm Zomipih khempeuhtungah idahna ilunglenna kawmkalpanin lungdamna lianpi iko hi.\nI sanggampa Cinpu tawh a nunungpen hunzatkhopding pen ongtungding May 23, 2016 (Monday) ni sunnung 12:00pm hunin Tonu Maria Siangtho Lungtang Biakinn, 1541 E Newton Pl, Tulsa OK 74106 ah Rev. Fr. Robert Kimpu in Catholic pawlpi ngeinazui-in vaikhempeuh ong makaihdinga tuakhitciangin Calvary Cemetery, 9101 S. Harvard Ave, Tulsa, OK 74137 ah daitansakna/Vuina kineidinghi. Isanggampa Cinpu ongnusiatna hanga adah akap, alunglengkhuangai pianna nulehpa sanggamteng leh khuapihtuipih tanaumeltheih akuamapeuh adiakin a nusiat a itmahmah azi Nu Cing Deih Dim @ Dimlek leh a tanotegel tungah ibiak Vanglian Pasianin ong hehnepsaktek henla lungnoptawldamna ongguatsak kimciat tahen cihthu kongngetpih uhhi. Dahmahmah, lunglengmahmah hang ei.\nGenbehna : Sihvuima hunsungteng nitaksimin anuai a Address ah hehnep hunbawlna kineidinghi.\nPa Singtawng te inn : 3112 E 79st St, Tulsa OK 74136\nPrevious: Pasian’ deih Lungsim ~ Khaineu Hatlangh\nNext: Palai (IICor 5:20)\nVondeih Kep Ding – 64 (Dimno’ Pa)


url: =Caeltueih 17 - Baibal Olcim\n1Te phoeiah Amphipolis neh Apollonia te a hil rhoi tih Thessalonika la pawk rhoi. Te ah te Judah rhoek kah tunim om.\n2Te vaengah a sainoek bangla Paul te amih taengla kun tih Sabbath voei thum amih taengah olcim te a thui.\n3Te vaengah, “Khrih he patang tih duek lamkah a thoh a kuek te khaw, Jesuh amah tah Khrih ni. Anih te ni kai loh nangmih taengah ka doek, “tila a ong pah tih a tawn pah.\n4Te vaengah amih khuikah hlangvang tah ngailaem tih Paul neh Silas taengla kibaeng uh. Greek rhoek khuiah huta rhaengpuei a yet loh a bawk uh tih tanglue rhoek khaw a yool mai moenih.\n5Tedae Judah rhoek te a thatlai uh dongah boethae hlang rhoek te dumlo lailo la hlangvang a khuen tih khopuei ah sarhingrhup la a a kuk uh. Te phoeiah Jason im te a pai thil uh tih amih rhoi te rhaengpuei taengah phoe sak ham a toem uh.\n6Tedae amih rhoi te a hmuh uh pawt vaengah Jason neh manuca rhoek hlangvang te khoboei rhoek taengla a mawt uh. Te phoeiah, “Amih loh lunglai a palet uh tih he la om rhoi coeng.\n7Amih te Jason loh a doe. Te dongah amih tah Kaisar kah oltloek te boeih a khoboe thil uh tih, 'Manghai tloe Jesuh om,' a ti uh, “tila pang uh.\n8Te te a yaak uh vaengah hlangping neh khoboei rhoek khaw thuen uh.\n9Tedae Jason neh a tloe rhoek taengkah a doe uh khangrhang daengah amih te a hlah uh.\n10Te dongah Paul neh Silas te manuca rhoek loh khoyin ah Berea la pahoi a tueih uh. A pha uh vaengah Judah rhoek kah tunim ah kun uh.\n11Tedae amih tah Thessalonika kah rhoek lakah hlangtang la om uh. Amih tah khalanah cungkuem neh olka te a doe uh. Hno he om tang nim tila hnin takuem ah cacim te a thuep uh.\n12Te dongah amih khuikah loh muep a tangnah uh. Te veangkah Greek huta tongpa hlangcong khaw a yool mai moenih.\n13Paul loh Berea ah Pathen kah olka a doek van tila Thessalonika lamkah Judah rhoek loh a ming uh. Te vaengah ha lo uh tih a hinghoek dongah hlangping te a hinghuen sak uh.\n14Te dongah tuitunli duela caeh sak ham manuca rhoek loh Paul te pahoi a thak uh. Tedae Silas neh Timothy tah pahoi duem rhoi pueng.\n15Te vaengkah a hmoel rhoek loh Paul te Athens duela a thak uh. Te phoeiah, Silas neh Timothy te anih taengah thamaa la lo sak ham olpaek te a doe uh tih bal uh.\n16Amih te Paul loh Athens ah a rhing. Khopuei mueirhol la a poeh te a hmuh vaengah a mueihla tah a khuiah umya.\n17Te dongah tunim kah Judah rhoek nen khaw, aka bawk rhoek nen khaw, hnin takuem kah hnoyoih hmuen ah a hmuh rhoek taengah khaw a thuingong uh.\n18A lak vaengah Epikouri neh Satoiko kah poeksoemkung rhoek long khaw anih te a loepdak uh. Te dongah a ngen loh, “Olom loh banim thui a ngaih he. A tloe rhoek loh, “Kholong kah sungrhai aka thuikung i ti. Jesuh neh thohkoepnah ni a phong,” a ti uh.\n19Anih te a tuuk uh tih Areo Pagos la a khuen uh phoeiah, “Nang loh a thai la thuituennah dongah na thui te ka ming uh thai aya?\n20Kaimih hnavue ah nang khuen dongah a ngen tah suel coeng. Te dongah tekah a ti ngaih te ming ham ka cai uh,” a ti uh.\n21Te vaengkah Athen pum neh aka laiom yinlai ham khaw a tloe moenih. A hoeng hoep vaengah pakhat khaw a thui tih a thai la pakhat khaw a yaak uh.\n22Te dongah Paul loh Areo Pagos laklung ah pai tih, “Athen hlang rhoek, cungkuem dongah na cuep uh te ka hmuh.\n23Tedae ka caeh vengah na bawknah te ka thuep hatah hmueihtuk pakhat dongah M ANGVAWT P athen la a daek te ka hmuh bal. Te dongah mangvawt taengah tho na thueng uh. He ni kai loh nangmih taengah ka doek.\n24Diklai neh a khuikah boeih aka saii Pathen, vaan neh diklai kah Boeipa la aka om he kutsai bawkim ah kho a sak moenih. Hlanghing kut loh a yuh a yam ham pakhat khaw a kuek moenih.\n25Amah loh a cungkuem taengah hingnah, hiil neh a cungkuem he a paek.\n26Pakhat lamloh diklai hman boeih ah khosak ham namtom hlang boeih khaw a saii. Khoning a hmoel tih amih omnah te khorhi la a suem pah.\n27Pathen te a toem atah amah te tapkhoeh m'phathuep sak tih m'ming sak ni. Tedae amah te mamih pakhat rhip taeng lamloh lakhla la a om moenih.\n28Amah dongah n'hing uh tih m'pongpa la ng'om uh. Nangmih khui kah hlangvang loh hlohlai neh a thui vanbangla, amah kah namtu la n'om uh.\n29Pathen kah namtu la aka om loh sui, ngun, lungto, bungkhutnah kutnoek neh hlang kah poeknah he Pathen bangla om tila poek ham a om moenih.\n30Kotalhnah tue vaengah Pathen loh n'hnoelrhoeng mai cakhaw hlang boeih te yut sak ham khotomrhali a uen coeng.\n31A hmoel hlang loh duengnah dongah lunglai he laitloek thil ham khohnin te a pai sak coeng. Anih te duek lamkah a thoh tih a cungkuem ham tangnah khaw a soep sak.\n32Duek lamkah thohkoepnah te a yaak uh vaengah hlangvang loh nueih thil cakhaw a ngen long tah, “Nang kawng he koep ka hnatun bal ni,” a ti uh.\n33Te vanbangla Paul tah amih khui lamkah loh vik nong.\n34Tedae aka tangnah hlang hlangvang rhoek tah Paul taengah kap uh. Amih khuiah Areopagite khoboei Dionysus, te phoeiah huta pakhat, a ming ah Damaris neh amih taengkah a tloe rhoek khaw om uh.\n< Caeltueih 16\nCaeltueih 18 >


url: =Dr. Zogam Lalpu leh Zomi Innkuan D.C te Interview :: ZOMI DAILY\nDr. Zogam Lalpu leh Zomi Innkuan D.C te Interview\nposted on 18 March 2015 at 11:28 pm Lomkholna: News, Zomi\nZomi D.C News: Dr. Zogam Lalpu leh Zomi Innkuan D.C Area (Zomi D.C) te interview bawlna leh holimna nuamtak kibawl\nKawlgam pan hong pai Central Zomi Music Uplift Society (ZOMUS) President pu, Zomi sungah Laphuak minthang leh Zomi sungah Ladawng tam a-at pen, Zomi makaipi khat ahi Rev. Dr. Sian Za Lal (Dr. Zogam Lalpu) leh Zomi Innkuan Washington D.C Area (Zomi D.C) te holimkhopna, Interview bawlna pen March 17, 2015 ni in Pa Nang Sian Thang te inn, Baltimore ah nuamtak leh picing tak in kinei thei hi.\nTualai ah gam leh minam vai holimna, music & la vai leh Pasian vai holimna te bek thamlo in ZOMUS vai zong kikupna kinei thei aa, D.C Area aading ZOMUS Agent pi dingin Pa Cin Muan Tung (Tungpu) sehna leh kipsakna\nkinei thei hi. Dr. Zogam Lalpu pen US gam sung Zomi te omna State tuamtuam ah hong vaan kawi kawi dingaa, July kha sung Tulsa khuapi ah akibawl ding Global Zomi Idol (GZI) Lasakna Pawipi ah zong makaipi khat in va kihel ding hi.\nDr. Zogam Lalpu tawh interview bawlna video zong a sawt loin Zomi D.C Information Department pan hong kikhahkhia ding hi. Zomi D.C News Group Information Department, Zomi Innkuan Washington D.C Area (Zomi D.C/ZIDC)\nPrevious: Sawtpi A Tuang Khawm Ding Lah Hi Lo Hanga! ~ Rev. Zam Khat Kham\nNext: Kawlkai, aktui le kaphitang; Nang koi hizaw?\nZomi leh Macro Planning ~ Hau Thang


url: =Sinna 1, January 3, 2015; ni ading. “ Israel kumpipa David tapa Solomon’ paunakte.” (Proverbs 1:1) “Jakeh’ tate leh thugente tapa Agur’ kammalte leh thugente. - ppt download\nPublished byMario Flores San Segundo Modified over 3 years ago\nPresentation on theme: "Sinna 1, January 3, 2015; ni ading. “ Israel kumpipa David tapa Solomon’ paunakte.” (Proverbs 1:1) “Jakeh’ tate leh thugente tapa Agur’ kammalte leh thugente."— Presentation transcript:\n1 Sinna 1, January 3, 2015; ni ading\n2 “ Israel kumpipa David tapa Solomon’ paunakte.” (Proverbs 1:1) “Jakeh’ tate leh thugente tapa Agur’ kammalte leh thugente. Thuhilh mipa in Ithiel kiang — Ithiel leh Ucal kianga agente.” (Paunak 30:1) “Kumpi Lemuel kammalte, anu thuhilhna agente.” (Paunak 31:1)uk hun sung Paunak thubu atamzaw pen Kumpipa Solomon in auk hun kum masapen sunga agelh ahihi. Solomon mi piangngei khempeuh sung pan apilpen ahihi (1 Kings 3:5-14). Paunak thu pawlkhatte Hezekiah’ Kumpipa uk hun sung hi (Paunak 25:1). Tua thute khempeuh— Agur’ leh Lemuel’ gen thute zong —Kha Siangtho humuapna tungtawn ahihi. Tua thute pan sinna ih ngah nading in akikem cing ahihi.\n3 Paunak 1:2-6, pan cimmna kimanna bang hiam?\n4 Ciimna bulpi ahk kipatkhiatna bang hiam? “Pasian kihtakna in thutheihna te kipatkhiatna hia, mihaite in cimmna leh hilhna thudon lo uh hi.” (Paunak 1:7) Pasian kihtakna ah:  Amah dahsak ding launa.  Amah leh Ama deihna zahtakna. Ama deihna tawh kituaka khentatna bawlna.  Amah ita Athu man’na. .Ahunhun amunmun ah Ama ompihna ngaihsut-denna.\n5 “Kata aw, na pa thuhilhna mang inla nanu thupiaknate nusia kei in, Tuate in na lutung ah akilawm kizepna hi ding a, na ngawng ah khii bang ding hi.” (Paunak 1:8-9) Luu leh ngawng in ihzia ihtongg genna ahihi. Miciimte in nute pate thuhilhna mang in kipuahpha uh hi. Tua bang in thu manglo a ut banga ataa mihaite lam pial hi. Aneu 15-16 a khe i gennop pen, Nu leh pate in tawntung ading tate tungah mawhpuak nei uh hi. Tua in a siangtho mawhpuak ahihi. Ih tate tawh ihzat hun pen ih nassepna a ih zat sangin manpha zawtham hi. Pilsinna in neihleh-lamhte sangin thupi- zaw hi.\n6 “Nulehpa leh siate nasep thupipen in zialeh-tongg zuunna hia, ihkep ihdon mite sungah Khazih limleh-meel guanna ahihi. Leitung thutheihna tuamtuam-te hih ngimna tawh ih teh ciangin cih tham hi peuhmahlo hi. Ahi zongin pilsinna dik khempeuh in, hih zia leh tong pha ngimna picinna ah huh thei tek hi. Zialehtong zuun pen khantawn nasep hia tawntung vai ahihi. Hih thu thei in, ih tawntung vai leh ihtuu ihtate vai eima khentat ahihna ih phawk leh kikhelna lianpi hong piang ding hi! Ih sep ih bawl leh ih omziate hong kilaih pha mahmah ding hi.” E.G.W. (Counsels to Parents, Teachers and Students; section 2, cp. 8, pg. 61)\n7 “Thu theilote bang tanvei mawk om in? Mi kosiaten bang tanvei thutheihna mawk ngaihsut ding ahihiam? ” (Paunak 1:22-23 NIV) Ama aw a za lote (Paunak 1:28-32) “…amaute in hong sam in hong sam takpi ding uha, ken ka dawng kei ding a; hong mu kei ding uh hi. “…amau omziate’ ’ gah ne ding uha, a duh bang un gil vah takin ne ding uh hi.” Ama aw a zaa te (Paunak 1:33) “…launa leh thusia omlo in lung-muang takin om ding uh hi.” Pasian ciimna ih nial leh ei a leh akhemnpa zuau bek ih nei ding hi.\n8 A.CIIMNA KOICI NGAH DING: 1.Thu man’na (v. 1-2) 2.Thuumna (v. 3) 3.Zonna (v. 4) B.CIIMNA NGAH: 1.Pasian in a zongte pia (v. 5-6) 2.Eite hongliah hongdal (v. 7-8) 3.Thumann hong telsiam thei sak(v. 9) C.CIIMNA’ KIMAN’NA: 1.Ngaihsut siamna leh telsiamna hong pia hi. (v. 10-11) 2.Siatna pan hong honkhia hi. (v. 12-15) 3.Zualzannate pan hong kem (v. 16-19) D.IH MABAN: 1.Dik takin gamta (v. 20) 2.Lei thak ah tengg [v. 21] 3.Tawntung sihna pelh [v.22]\n9 Ih lungtanga kigelh Pasian’ thukham zui (v. 1-2) A pua lam [“ngawng ah awkk”] leh a sung lam pan [“lungtang tung ah”] itna leh thumann tawh nungta (v. 3-4) Pasian muang in teci pang (v. 5-6) Ama ciimna bek ah kinga. Siatna pan kikem (v. 7] “Pasian mai leh mite mai ah maipha ngah.” (Paunak 3:4) Ciimna silpiak ingah ciangin:\n10 TU LAI HUN THUPHATE Pumpi Cidamna Neih leh lamh. Khansauna, minphatna leh hauhna. Lungmuanna. Nuntakna singkung: nuntakna leh hehpihna Launa omlo in lungmuang taka nungta. Pasian tawh kikhawl khawm. MAILAM HUN THUPHATE Tawntung tenna mun. Pasian hehpihna tawh ki tawisang. Minthanna ngah. “Na lungsim khempeuh tawh Topa muang in, ” bang hang hiam cih leh miciimte in minthanna ngah ding uha, mihaite in zumhna ngah ding uh hi.” (Paunak 3:5, 35)\n11 “Topa in Ama nasepna tawh akizomhte’ ngah ding silpiakte leh hehpihna thuphate hong gen hi. Sinnate thu donlo in pilsinnate mawk ngaihsut ding hong cilo hi. Ahang in; upna tawh ahih nak leh thuhoih hia, adeih huai thu ahih hang in Topa nasem dinga kiginna ah a thupipen hilo hi. Topa in a sepkhop pih dingin apilna uh akisaktheih pih mi cimawhte a hehpih theilo, kicing khin akisa Nazareth khua mipa tawh asemkhawm theilo ding mipil-te kheng hi… Amau aki muang lote tung bek ah Khazih’ zia kipia thei hi. Pilna sangpen in zong Khazih bang zialeh tongg piangsak theilo hi. Adik ciimna gah Khazih kiang pan bek kingah thei hi.” E.G.W. (Testimonies to Ministers and Gospel Workers, cp. 10, pg. 259)\nDownload ppt "Sinna 1, January 3, 2015; ni ading. “ Israel kumpipa David tapa Solomon’ paunakte.” (Proverbs 1:1) “Jakeh’ tate leh thugente tapa Agur’ kammalte leh thugente."\nConvert word doc to ppt online Ppt on diffusion of innovation Ppt on festivals of india download Ppt on different types of pollution Ppt on abo blood group system Ppt on grasslands of the world Ppt on traction rolling stock maintenance Ppt on principles of object-oriented programming php Ppt on statistics in maths what does mode Ppt on various means of transport and communication and their uses\nKatakana ア - A A Stands for…. Ah cute boy イ - i i stands for…. Capital cursive i - I.


url: =US, Tennessee nupa kopkhat in kha 5 aphapan ata uh $3000 tawh Online pan zuaksawm ~ ZD :: ZOMI DAILY\nposted on 29 March 2017 at 9:19 am Lomkholna: News, Sawltak, USA, World\nUS, Tennessee aom nupa kopkhat in amausungpiang ata uh $3000 tawh zuakding in Online tungtawn in tangko uh ahih manin kiman uh a, Monday ni in Court ah thusitna thuak uh cih Fox News pan kiza hi.\nCraigslist kici “American classified advertisements website” tungah zuakding in akoih uh, atangko uh hi a, aleiding te khutsung ah atunma in palik te’n kankhiaman uhhi. Online tungpan azuaksawm ata uhpen kha 5 bekbek phapan hi.\nTennessee Bureau of Investigation te genkhiatna ah ata uh azuaksawm nupa te pen kum 37 aphakhin Deanna Lynn Greer leh kum 26 aphakhin John David Cain te ci uhhi.\nElizabethton Police te’n Friday ni in Online tungtawn in “baby for sale” cih mukha, zakha uh ahih manin, kua in naupang zuaksawm hiam cih kankhiat kipanpah uhhi. Greene County Sheriff’s Department leh Tennessee Bureau of Investigation tezong amanlang in zasakpah uhhi.\nFriday ni in Victory Lane, Asheville Highway geinai aom Dollar General Store ah Undercover Officer tetawh ta azuaksawm te kimu in tuapan in aki mankhia uh ahihi.\nGreene County Sheriff Pat Hankins kicipa in palik kasepzawh kum 34 phakhinta, hihbang in ta zuaksawm cihmahmah kaphutkhak cilna hi. Naupang khat leiding cihbang, na umthei uhhiam? Ka lungtang hongki tamkham sakdek hi ci’n genkhia hi.\nTua akizuaksawm naungek pen Lynn Greer ii atadang khattawh “Department of Children’s Services” te’n kepsak uhhi.\nNaupang zuaksawm te nupa pen “Haley’s Law” thukhun tawh kizui in thukhenna thuakding uhhi. “Haley’s Law” cihpen Tennessee Statute khat ii amin hi a, naupang khat apa leh anukik in abawlsiat gawpna panin Haley’s Law akisuak ahihi.\nNaupang kum 9 nuaisiah apumpi tungah liamna piangsak in bawlsiatna akineihleh “Class A Felony” in ki ciamteh hi.\nRelated: Malaysia ah naupang deihdandan kileithei cizen veh aw ~ ZD\nHih Online tungtawn in naungek azuaksawm tezong athuakding in baihlothei khading hi. ZD Sawltak #zomidaily\nPrevious: Aung San Suu Kyi Kachin State sung aom galtai te kiangah hawh\nNext: Coca-Cola bungtung ah mihing ek kimu ~ ZD


url: =Zu leh Kisuklupna Melbourne Thuthang :: ZOMI DAILY\nposted on 26 August 2014 at 9:59 am Lomkholna: News, Zokhai\nZaanni suun 12 kiim-in Melbourne Khuapi huam, Sunshine khuatual-a ateeng Zotungte kum 30 pasal khat-in ama’ teenna inn mahmah-ah kisuklupna nei-a, palikte-in aluang tungtaang aveelcian, akancian laaitak ahihi.\nAthu kizaakna ciang-ah, amah-pen lungkham kisa-a zudawn theizeel hi-in, zaanhal nitaak-in tam dawn mahmah cihthu alawmte’ kiang pan-in kiza ci-in Pa NaaMung’ tungpan-in thu kiza-hi.\nZu-pen -ol tawh akhawl, akuangthei daat namkigawm (compound ၿဒပ်ပေါင်း) hi-a, ataangpi formula-pen CnH2n+1OH ahihi. Mihing pumpi sung-ah akisam zahvaal daat aluut ciang-in adiak-in akhu nam leh akuangthei acid nam kithuahte aluut ciang-in adiak-in khuak sung-a naseem ahi mit-tawh muhzawhloh neuron billion 100 kiim agamtaang ziahziahte’ sung pan-in honpi khat si sak, that ahihkeileh ihmu sak ahihman-in ngaihsutna damdam-in kiam, lungduaina, thukhualna, khingkhaina, cihte theihloh kaal-in kiamkiam-a, aveite-in akiamlam theilo uhhi. Tangkaap (direct)-a asukkhaak-pen tua akuangthei daat-in pumpi sung-ah tui aniim kelhkelh bek-tawh acidamthei sinn (liver), tuap (lung) cihte’ tung-a tuipaai kilhkelhteng huupkang ahihman-in sawtlo-in tuap leh sinn-in apaai/aneih ding zah tui nei nawnlo ahihman-in anasep athasaan zahding azah nih/thum/lii cihbang-in thasaan ahihman-in tuap leh sinn dammawhna lianpi lawh-a, atawpna-ah sinn bawk, meima, damdam-in beibei (banghanghiam cihleh tui-tawh akilamh-hi), tuap-zong tuabangmah-in pumpi kisiatna lianpi lawh-hi.\nZomi khangnote-in naakpi-in I-ciin siam ding-a ka’ lunggulh mahmah thu-in;\nZu-pen lungnopna hong guanthei sil hilo-a, tua zu sung-a akuangthei gas leh acid khute’ ziak-in khuak hong hul/kaangdeeu ahihman bek-a aki-am milmel hi-a, tua I’ ap milmel hunsung neuron bangzah sia/si cihte naakpi-a theihhuai leh phawk-huai, kidop-huai ahihlam phawkding naakpi-in ka’ lunggulh-hi. Wine hitaleh beer hitaleh alcohol akici akuangthei daat leh gas akihel vive hi-a, khuak azo mahmah guu vive ahihi. Tua hi-a, zu-in adiak-in Zomi khangno khanghaam kuamah deidan lo-in hong suksiatna tampi takmah tuakkha khinzo I-hihman-in kidop-huai mahmah-hi.\nI’ suutzeel mahbang-in Zomi sung-ah unau, lawmta, beh-khat phung-khat nangawn kithahna dong-a khutkhialhna hong lawhtaaksak-pen atamzaw zu ahihi. Zu-in nulehpa’ maai-ah hong kitom ngam sak-a, gen ngamlohding thute, sep ngamlohding nate hong gensak, hong seemsak tawntung-hi. Alungdamhuai thu khat-ah, Melbourne-a Zomite’ lak-ah zu-tawh abuai kuamah kiza khalo ahihman-in angtang hang!\nBangbang ahizong-in zu-in I’ tu I’ tate hong guuksak loh nading naakpi-in mapang ciatni!\nPrevious: Sehnel gam tawh kisai theihhuai thu pawlkhat\nNext: Zomi League 2014 ~ Opening Ceremony


url: =Mopa (The Khatan) ~ Dim Lun Zam :: ZOMI DAILY\nposted on 1 October 2017 at 3:50 pm Lomkholna: Biakna, Dimlunzam, News\nKa paipai uh leh khatvei lai a, mopawi ki bawl sawm na, amo nu leh amoliah teng a din lieliai na khua, a kigal muh theihna mualtung ka tung kik uh hi. Tua mun mah ah mopawi khat na ki bawl sawm leuleu hi ding hiven, amo nu leh moliah teng ding lieliai ka mu uh hi.\n“ Monu na muh leh bel Mopa zong om ding cih ki muthei pah ei” ci kawm in mopawi ki bawl nading lam Siapa in akawk hi.”\n“Bang na mu a?” “Aw, a Mopa leh mopa aliah teng gal muh ingh ei Sia”\nMo (Bride) leh mopa (Groom) cih kammal sung ah thusim khat om hi. Tua ahih leh kua pen mopa(Bridegroom) hi ding ahia?”\n“Lai Siangtho sungah, Hebrew te kam in, ‘He’(amah) pen KHATAN ki ci hi.\n“KHATAN” ci in siapa kammal ka zui hi.\n“KHATAN cih pen mopa hi,ki ci in, tua sang in adeihna thuthuk zaw hi.” Amah leh amah ong ki zompa” ci in zong ki lek khia thei hi.\n“Amah leh amah a hong kizompa” cih pen Pasian min dangkhat ahi dia?”\n“Hi lua hi. Ki ci thei mahhi, hih thu tel taktak le hang pen I nuntakna hong khel zo ding hi. Mitampi tak te ngaihsutna ah, Pasian pen gamla pi tak a om, a ki neh thei ngiatlo, i mawhna ahong maisak nading a, alungsim a suk khak na ding va kaihkaih kul ding in ki ngaihsun hi.Biakna khempeuh pen tua bang dan vive hi ven, a pasian un a san theih na dinga, bang hiam khat sep kul sak uh ahi ve.\nA thuman taktak pen amau a tawh ki leh bulh hi. Pasian pen I KHATAN hi. Cih nopna in Pasian pen ei tawh kizop ding alunglut lua aut lua zaw hi.Tua pen ama zia, ama dan, ama lungtang leh nang a, a ki zop ding alunggulh hi. Cipnopna in, Pasian in nang hong it na ding a, va ki bawlbawl kul peuhmah lo, ama lam pan hong it lua khin hi.\nKHATAN cih pen ‘ itna’ hi. Nang tawh pumkhat hih na kizopna nei khin hi. Nang amah va bel hi lo in, aman nang hong zuan in, hong bel hi zaw hi.KHATAN cih kammal i thuthuk sungah, na khempeuh om a, tua in gup khiatna ahihi. Pasian pen KHATAN ahih mah bangin, amah leh amah eite kiangah ahong kizom pa ahihi.\nAma hihna khempeuh tawh hong zom in, nang hih na khempeuh tawh zong aki zom hipah hi. Khua mial bang in, mawhna tawh kidim in, Pasian milo na hi ta zongin, aman hong zom khin ta hi. Messiah in singlamteh tunga hong sihna pen bang a cih nopna ahi a? KHATAN cihna ahi ve. Ama hihna khempeuh tawh hong zopna ahi ve.\nAdiakdiak in, I mawhna leh i hoihlohna khempeuh tawh hong kizom ahi ta ve. Hih pen alamdang mahmah ahih man in,ama it na leh nang pen ki khen thei nonlo ding ahi ve. Amah pen ei a ding i KHATAN hi a, amah hihna khempeuh, a buk abeek in,atawntungin nang tawh ….kizom hi.\nThe Mission: Na hoihloh penna, na mawh penpenna, kua ma hong lawn ngamloh penpenna, ama kiangah hong paipih ve, amah pen na KHATAN hi. Amah in na hihna khempeuh ahi bangin, hong lawng tahen.\nSong of Solomon 5:10-6:2; Isaiah 54:5; 62:5 John 3:29\nJonathan Cahn Day 36\nPrevious: Kisin ni ~ Tdkhen\nNext: Facebook te neihsamah ahi Instagram kilimzat semsem, khasim mi 800 Million te’n zangden


url: =TEDIM KAM KI ZA NA LAI NOVEMBA KHA 1919 The Chin Hills News. - Laibu Saal\nHome > Thuluui/Articles > TEDIM KAM KI ZA NA LAI NOVEMBA KHA 1919 The Chin Hills News.\nTEDIM KAM KI ZA NA LAI NOVEMBA KHA 1919 The Chin Hills News.\nNOVEMBA KHA 1919\nBu I Shil Shim Na 2\nSetemba Kha Awsatila mihing te in ki lem na lai a at hi. Gal ki do ma-ina Awsatila gam shunga mi nam li a’awm u hi. Tua li shunga thum in Awsatila kum-pi-pa a’uk ding a’ut ke u hi. Tua nung caing-in tua mihing nam thum in Awsatila kum-pi-pa khut nuai a’awm nawn lo ding u hi. Amaute in kum-pi-pa a’ne tek ding u hi. Tua hia Awsatila kum pi pa a’gam a’ neu ding hi.\nKhal kha gam lang khat mal lama juau thu hil pa khat a’piang thak hi. Ama in: Pashian tapa ka’hi hi, a’ci hi. A ji in le-tung mi khempeu a’that nuam hi. Thu hil pa in mihing a’he pi man-ina a’ji a’that hi. Kham Tung mihing te in kema hanga ni sagi tawng-tung a’tang ke le min-cim shunga, tui cing shunga, ci na na shunga kong shuak a mi khempeuh kong that ding hi, ci in thu a’pia hi. Mi tampi a’lau i a ni sagi tawn-tung a’tang u hi. A’hi hang-in thu hil pa a’bia ke u hi.\nLushia gam mihing te a-gim ma-ma u hi. Tu ma in kum thum lai tak amau kum-pi-pa a’that u a mi zawng te in gam shung a’uk u hi. Mi kim khat te in mi hau te a’uk ding a’de zaw u hi. Khat ve hau sa pawl te a’jo zaw u hi. Mihing te in lo kho ngam lo u na-sem ngam lo u a khua danga an le ding shum ne lo u hi. Mi tampi a-shi u a an ne lo a’tam sem-sem u hi. Lushia mi 200000000 pha a’awm u hi.\nSetemba kha a Khuapi Khua a sang mang pa in mihing thum tui shunga a’phum hi. Tua khit ciang-in Khal Kha Khua-a sang nau pang kua tui shung a’phum hi.\nShia Cia in Autoba Kha Gun Khawm khua-a ji a’ la hi.\nSetemba Kha sang mang pa in Lai Shim Na lai bu khat thak a’at hi. Po ku, Tun En le Dam Shuan hong hu hi. A tu lai-tal Zanvung khua shik taw lai bu a-bawl hi.\nMang kang pulpi Zanvung khua a’tung kik jo hi. Kham Tung a’tung ding ka’lau hi. I ci na I ve lo na-ding-in za to Mang Pi Pa in lai hong at hi. Tua lai a’pha tak pi shim un na’jui un. Sang Mang Pa.\nMANG KANG PULPI NA NA THU\nMang kang pulpi a’lia jo na-ding in i nak shunga ci tui a’shil nang le ci tui a-shil a’nawp tuam na thu.\nMi vawm te gam za to Mang Pi Pa in mang kang pulpi a’lia ja no-ding-in nak shung le gawl shung i shil leng a’hawi hi, a’ci hi. Hi bang a’shil na-ding a’nuaia hi na thu mi tampi the na-ding in hong za sak hi.\n1. Niang tui ne na shik keu ci taw dim khat tui lum hai khat taw i hel ding hi.\n2. Tua i hel ci tui kim khat taw gawl shung i shil ding hi.\n3. A awm lai ci tui kuang shunga i kawi ding hi.\n4. I nak vang shung tua ci tui shung i dia ding hi.\n5. I gawl tawng a pha mateng tua ci tui kim khat I nak shunga dam tak in i dik ding hi.\n6. Kuang shunga i dia khit ciang-in i nak shunga ci tui te tui pel shunga khat i luang khia sak ding hi.\n7. Hi bang-in ni ve thum ve a’ki zawm in i hi ding hi.\nHi bang a’ hi na a’ki cin-in ni khat in li ve nga ve hi ding hi. Aplikatai gama ning kum in a’law the ci na na in a tung lai-tak-in hi banga a’gam ta a a’hi ciang-in pha tak-pi-in nawp tuam nga na thu i the hi. Bang hang hiam i ci le a’vek pi ci na bawl ten gen a’hi u hi. A ve ding a’ki lawm 91 laka thum bek a’ve a a’na pha ke u hi.\nTAWPIDO PAWPI KI KHAWP NA LIAN THU\nTu kuma Kham Tung Tawpidaw Ki Khawp na Lian in Khal Kha khua a’ki bawl hi. Tawpidaw pawl pi khempeu pan-in mihing za ni dek tak a’ ki khawm u hi. Khal Kha Tawpidaw te in a’dang Tawpidaw te a’pha tak pi a’jin a’do u hi. Ni shim in Tawpidaw te in thum ve a’ki khawm u hi. Khua dang te in a’khua a’cia ciang-un lung dam na in a’cia u hi.\nPawlpi Lian ki tel sa Vai Hawm te in:\nPawlpi Uk Pa Shia Kaw\nUk Pa Za Lai Pa Po Ku\nLai At Pa Cia Baw\nShumpi Kem Pa Sang Mang Pa\nPawlpi te Za Sak Na Thu\nPawlpi Piatana Thu.\n1. Kham Tung a-ding Pawlpi shum hawm ding Vai Hawm Pawl khat I tel ding hi. Tua VB=ai Hawm Pawl mihing te in pawlpi khat shunga khat tek I tel khia ding hi.\n2. Tu nung ciang-in pawlpi thu za n alai kam khat le kam khat ema kam tek I gel le a’pha zaw ding hi.\n3. Tawpidaw in mi shi in-tuala vui ding in a’ki lawm ke hi. Tawpidaw hank hat bawl hen la vui le a’ pha zaw ding hi.\n4. Lawki te dawi thawi na sa taw, mi shi vui na’ki go sa taw, a’ dang pawi kam na a’ go sa te Tawpidaw te in a’ ne ding a’ki lawm ke hi.\n5. La Bawng le Tidil Tawpidaw te a’ ki ho the lo. Thu vai hawm ding Khal Kha San Mang pa, Lum Bang thu hil pa Tang Cin, Khua Sak thu hil pa Pau Shuan I sawl ding hi.\nPawlpi Lian Ki Khawp Na Ding Vai Hawm Te Za Sak Na Thu\nKum kik ciang Pawlpi LIan in Hong Nai Khua a’tung ding hi. A hi hang in lai dong te hong pai khit ciang-in a’ tung ding hi.\nTOPA JESU THU NGET NA THU.\nTua te a-ding bek thu ka’ngen ke hi. Le-tung a awm mihing te in ke na’hong sawl a’ um u na-ding thu kema shunga Pa aw, na’ awm a kema in nangma shunga ka’awm bang-ma-in amaute in zong komau shunga a’awm amaute nam khat a’hi na-ding ina tua mi a’ thu man-ina ke hong um mihing te a-ding thu ka’ngen hi. Kote pum khat ka’hi bang-in amaute in nam khat a’hi na-ding-in kema na’hong pai thang na amaute kianga ka’pia kik hi. Amaute in pum khat a’ki cing na-ding a nangma in kema na’hong sawl thu taw kema nong it bang in amaute na’it in le tung mihing te a the na-ding-ina amaute shunga ka’awm a nangma in kema shunga awm in.\n(Zomi eLibrary / Laibusaal in Zomi khempeuh in Zolai ihanciamna te thei in Lai i Thupitna i tel semsem na ding deihna tawh aki teikik ahi hi.)\nItem Reviewed: TEDIM KAM KI ZA NA LAI NOVEMBA KHA 1919 The Chin Hills News. Description: Rating: 5 Reviewed By: Cinpu Zomi


url: =Interview with Lengtong Pauno :: ZOMI DAILY\nposted on 22 October 2008 at 12:31 pm Lomkholna: Article, Interview, LengtongPauno\n1. Na minpi le neulai thu? Nu le pa?\n2. Pian’na khua leh tulaitak teen na?\nKeipen ka khua Tuithang hi a, katangval khiatna Tonzang hi-in, kapian’na Tedim hi. 1962, August 23rd ni-in Sakollam kapa’ innpi sungah kasuak hi. Tulai takin bel kapu kapa’ leitang, Tuithang khua mahah ka zi ka tate tawh teeng ing.\nNu le pa’n hong nusia khin hi. Ka zi neih pen 1990 June 25th ni-in kawlpi khua ateeng Vangteh liapaalno Lia Goih Khan Dim (Vangaw)beh tawh Tonzang khua ka u pi’pa Sia Cin Go Kap innpi sungah Rev.Thawng Khua Nang in siangtho kiteenna hong pia hi. Tulai takin tapa 3 ko innkuan 5 pha ung.\nKa nu le ka pa’ hong sapna “Pauno” ahih manin amau hong sihsan khit Lengtong khui ka bawl uteh Tg. Pauno mintawh la hong sa ing. Tua khit nungah Pauno min mah zanga lakhum / lasa hong kibeh lap ciangin keimin hong gennuam te’n… Lengtong khuisunga lasapa Pauno hong kicihcih napan “Lengtong Pauno” cihmin khat hong piangkhia hi le kilawm. Kei lungsim ah bel, ka nu ka pa ka pi ka puin sasi taaka, sasin salung tawh hong phuah min leh pawlpi siapa’n Pasian tunga hong ap khit nasa kamin mai khawngah atuamtuam thuah sawm khol keng. Vantung laibupi sunga ka min tawh a kitel khialh khaak ding lau ing.\n5. Kum bang zah naphak cianga laphuak? Bangkum in khum? Studio ee?\nKum (8) khawng kaphak ciangin keiphuah tawm Pasian phatna latom nonote Sunday Schoolah sasata ing. Love song pen ka khial kei leh kum (11) ka phakin nungak talpi khat ama theihloh kalin “Na min theibang lolo nuam ing” cih la khat phuah tazen ing ei, ka ngaihsut kikteh ka maizum. Ka lakhum kipat kum bel 1981, Studio bel Lynn Studio, Yangon hi.\nKo mai a lakhum masa pen ka theih khialh keileh, Sia Lianbawi makaih “Agape ltna late”,T.S.Khai’ makaih“Sihna kigozo” khui leh U Lamh Cin te ‘ khum “Kumpi te’ Kumpi” ….etc\nHoih kasak penpen ci-a khat lian ka telkhiat ding theikei mai-ing. Gamla pan khat, Nu’ la pan khat, Zawl la pan khat cihbanga a teel hileeng akoici tam? Ama mun leh ahun tawh kituaka hoih pen kasak vive hi. Nupi te-in asungpana piang tate mi’n hoihsak pih takeileh hoih asaklel bangdan mah hilo ding ahia’… Aphuak phuakte sang’ aphuak ngeilo te’n ahoih ahoihlo theizaw bilbel hilo maw.\nKhui hawmsateng sungpan Lengtong 5 na “Zogam hongpaal ding” acih khui mah thangah kei pen ing…\n10. Naphuaksa late sungpan nang’ phalna omlo pi-a hong kikhumsak a om ngei hia?\nEimite’ sungah aphuak te’theihloh kal-a la kikhumh simsak pen AD 2000 cin” ma hun beka kizang kasak leh nahi het kei mawk ei. Kum 2000 khit-a akihawm Zola Pasian phatna lakhui khatah 1985, April lai-a kaphuah lakhat pen Pasian nasem pasal khatin nasa in-ah, alaphuak zong Pasian nasem numei khat mah na hi mawk. Ken bel, Aw… ka it mahmah kasung pan apiang ka tanu… nang’ pasal vakthap khat-tawh na lumkhawm maw’…. ka heh ka khasiat mahmah hsngin ke’n, nang kong pai theikei hi, banghang hiam cih leh ka si ka sa nahi hi, ka cihsan lelbek hi.\n11. Lengtong Series No 1. sunga, Tunsung khat pan ….. acih lapen, pawlkhat in Vum Nang’ phuah hi / T.S. Khai hi / Lengtong Pauno hi kici pawl khat le khat kiseel ngeiingaii thei zeel uh ai teh, aphuak taktak nong genthei dia?\nHee’… genthei e. Hi la hong pian ‘ khiatnapen, Lengtong No.1 khum ding U Sua Mang tawh Zangkong paisuk ung. Nitak khat Kamayuat / Tadaphyu a khadawmee Cia Pau” inn sapna sungah kei, T.S. Khai leh Sua Mang tawh koteng thum ka omlai takun T.S. Khai in laikung le laidal hong tawi-in.. tunitak, Tunsung khat pan piang hing ngeigei hang e, cih thulu zangin lakhat phuak khawm dihni ei hong cihna tawh, ka kikupkhopna uh pan hong piang khia la ahi hi.\nHila pen Lynn Studio ah ka khum uh teh lawm Vum Nang apaisuak (Sprano) zuisakin groupsong in ka sa uh hi. Tuahun laitakin a phuak kithupi ngaih sut masa khollo napi, ala hong mintang bilbel ahih manin aphuakpa ahi ding pen hong kikhuanung ut ciat hileh kilawm hi.. Tuahun lai-in zong Laphuak, Lengtong ciziau ni kacih sa uh ahi hi.\n12. Na late a tamzaw lungzuan’ ladan vive hi a bang hang hiam? Zomi lasiam dangteh’n zong lungzuan’ ladam vive sazaw a bang hang hiam?\nEi’mite pen abeisa hunlui sunga i tuahkhak gentheih haksat nate bekbek agengen, aphuakphuak, asasa minam i hi-a, naumin phuak lehang zong i lungzuan’ i khuangaih nateng mahtawh a lolote ihi hi. Tuamah bangin kei-a kipan, abeisa i nung lehlam ngakawmsa a laphuak ihihmanin lungzuan’ la vive hongsuak na na hi hi. I mailam kalsuan nading nangawn-ah zong nunglehpai (imai lamah nungkiin) ihih manin i khan’toh ding zahin khangto theiloin i zekai hi. Tua ahih manin tuni pan kipanin i mailam ngakawmsa leh tunglam en kawmsa-in khalsuan tading hi hang. Tua hileh i kamvang panin lungnopna leh gualzawhna thu le late hongging khia dinga, i nuntakna zong hong kilamdang taktak ding hi cih ka um hi.\n13. Tuhun Zomite’ sungah lalam, tumging (music) lam khan’tohna bangci muh nahia?\nNakpi takin khangto hi ci-in mu ing Phuah siamna, sak siamna, tum siam nate akhangto bek hilo-in, asiam mimal mahmah zong khangto ka sa mahmah hi. Gamdang pan Music Degree ngah te i neita a i gamah sin theihna sangte nei ta ihih manin tulai khangnote hampha kasa mahmah hi. Banghang hiam cihleh ko’ hunlai banga phuahdan, sakdan, tumdante tualsiam hinawn lo-in modern style tuam tuam tawh kiphuak, kisa, kitumta cih kamuh ka zaktak cingin ka lungdam lua kisa in kei le kei bang zumhuai ka kisa liang hi.\n14. Zomi lasiamte’ sungah Lengtong Pauno ci a na minthan’ deuhna banghang hidingin na um mawh a?\nMinthang deuh tuanding kahia! Na thusiam man hin’cia.. he he.. Mi’ adingin bangmah ahikei zongin keitawh kituakin bel tu-a ciang katum’ zong alung damhuai phadiak mah hi. Siam a minthang ding hilang kei kekkek kidawk khain ki um keng. Ahi zongin ka nu ka pa’ tungtawna hong luang Pasian thupha letsong taktak hi cih pen up cihtak um ing.\n15. Zomite’sungah na laphuah na lasakte midang’ a tawh kibanglo a atul theih loh phadiak pen, nang’ bangci phuaha, bangcisak tuandeuh na hia?\nKei zong theituan kenge. Topa thupha mah hilo dia… maw! Ke’n bel atam zawin la kaphuah teh a Aw (Tune) zong masa ing. Tua la aw pen tamveipi sasa in maumanuleeng … tua aw tawh kilawm kituak ding lathu / lamal hong piang khia hi. Tua la pen tamveipi takmah sasa, sasa kawmin la leh lamal gualh dan te puahpha toto ing. Adiak diakin zingsang i thawh tung phet, i lungsim ah thudamg ladang honglut ma-in enkik lehang hoih pen hi. Ka kam mal zatte zong Zo lakam a maan hiam?\nMidangte thangpaih / khasiat theihna ding aom kha hiam? Ka la kammal te’ hangin zumkong mangk ong hong kitun’..ding hileh ka dawng thei diam? Ahih keileh ka thuak ngam diam? cihbang danin ka la ii akhialhna amawhna ka zonga ka sittel hi. Tua bang teng khit ciangin Studio ah khum theih dingin ka kipsak hi. Hi banga lungsim siangtho taktawh phuaka ka lung sim khempeuh tawh sa kahih manin a khanto, a tulhak deuh hi dingin ngaihsun ing. Angai aza te’n khitui aluan’lawh ka late pen khitui mahtawh ka phuah khop late mah hi pah hi.\n16. Lasak cil, Lakhum cil a natuak haksatnate……..?\nUukna bekmah hia, neih sa-in hong pia khollo ahih manin haksatna bel tam hi. Lasak pawi (Show) khat nei ding hi le hang zong apat pan atawp dong mah, vaai khempeuhah eimah mahin innteek tawh, bangkua tawh, tanu tawh a kithuah khawm hi. Tua banah i sumneih teng na ngawn bei lai ahih manin a sawt loin sum tha lawh a paitoh kul cih khawng dan din mun hi. La khum ding cileeng zong lah tu hun bang a Kawlpi khawngah Studio om nai lo…. Zangkong pai kul….. tua Zangkong khua acih pen, sunsiah tuna khe tawh tunzawhna lah hilo lai… a tawm bei thei pen tawh pai suk…. Zangkong tung mah leeng zong, tuhun banga eimi tam nailo… ei lah tual talo, hai lailai ihih man in, sum tampi a nei himah leengzong a haksa veve ding dan hih tuak.\nLakhum ka kipatzawh kum 25 cin Silver Jubilee muakna-in, ka khumsa laluite’ sung pan selected khui khat, Sunflower music production pan Tape, CD, VCD, DVD(Live Show,Karaoke) bawl ding geelna nei ing.\nKei ngaihsutna-ah, siamna i cih limlim pen supna hiloin meetna hi. La le music ah siatna a om hilo napi, a sia mitein zang leh … a zang mite a sia-in kimu pah hi. Cih nopna-ah, tangval akgugute leh kong laka zukham kilai laite pawlin guiter hong tawi masa, la hong sa masa uh ahih manin nu le pa tampite’ lungsim-ah la le music pen mi ginalo, mi thadah uisante’ uukna leh mi hoihlote’ vanzatin ngaihsun pah uh hi. A tateuh la le music hong uuk leh mi hoihlo asuak dingin ngaihsun pah uh ahih mamin awilo uh hi. Khaam uh hi.\nTua hi-a , hibang ngaihsutdan muhdan manlo anei, Zomite’ sungah tampi om lai mawk ihih manin ei tulai khangthak monotein la le music pen supna (siatna) hong tun’ satan vanzat hizen zenlo-a, meetna (hoihna) mun hongpuak Pasian thupha ahih zawklam pen i gamtatna leh i nuntakna mahmah tawh lakkhia ding hi hang. Na uukna-in nang hong uk ding hilo a nang’… na uukna na uk ding hizaw hi.\nLamen mah ing. Zomite’ sungah khantohna a om theihna dingin lungsim kikhata ma i pan khop theih ding kisama tua bang a lungsim kipumkhat theihna dingin pau le haamin thu tampi gen hi. Akibanglo pau le haam azang kam le muukte nangawn pen la dawng khat sungah kigawm khawm thei hi. Lai le pau puahphatna-ah zong la pen tanubul khat nahi dingin ka um hi. Thu tawh i gen sangin la-in salehang a ngai a zate’n valhnop sazaw a, a lungtang sung uah munla baih zaw hi. Mai lam hunah Kawlgam vaigam bek hilo, mivom mikang mieng gampan hong khangkhia ding Zovontawite’ kam le muk (leii) te zong La mahtawh i kepsak (control) kul ding hi.\nI taang ngeina paunak le Zola kam te zong, La sung mahah keemcianga khangthak momnote’ zaktheih le lunglut theih dingin la le music aw ngaihte tawh i zulhsuah kul ding hi. Banghang hiam cihleh la aw ngaih leh music akilawm taktawh akisa Zola kammal pen minam dangte nangawnin hong saknop nitak ciangin Zomi min puanuam phalo a, Zopau nangawn athei nawn meelo, ahihna aman suahta Zomite pen La-in hong kaikhawm kik ding hi. Tua ahih manin La tungtawnin lungsim kipum khatna, mapan’ khawpna pan khantohna hong piang takpi ding hi cih pen lamen pha mahmah ing.\nMailam nuntak nading, sepding bawlding tawh kisai-in, ka hihtheihna bangbang ah, ka hunneih laite khempeuh Topa’ min le gam adingin piakhin khahih man in, kei hong nei pa’n kul leh kitaangsam asak bangin hong piak talent meetsak nadingkeh ama minthan’ nadingin ka nuntak zawhkei zong amin daina dingin nungta nawn kei ning. A mangthang khate ka mat zawh kei le zong thu umsa mite’ kisuih khak nadingin gamta nawn kei ning. Agam zai nadingin kasep zawh kei le zong, a omsa pawlpite thapiain hanthawn ning. Bang ka bawla bang ka sem zongin ka hihna khempeuhah Pasiam minthan’na ding hita hen.\n21. Kalay University a pilnasin Zomite’ tung ah hanthotna tawm hong gen ve.\nKong vaikhak nopah, pilna siamna asin na hih mah bangun hong “Hai” kei un la, hong siam un. No’ a dinga napil mah bangun i gam i lei a ding hong siam un. No’ adinga na ciim mah bang un i mi i sa’ tungah hong ciim taun cih hong vaikha nuam hi ing. Ka lungdam. Deihpi (Zomi Siamsin Magazine 2006)\nPrevious: Who are the Zomi? (History)\nNext: ZNC Campaign Speech – Pu Chin Sian Thang


url: =Christian Hymn te’ tangthu: Nang Le Kei Hong Sam Hi :: ZOMI DAILY\nposted on 28 January 2017 at 3:00 am UTC+9:30 Lomkholna: Article, Biakna, Hymn, Zamkhatkham\nWilliam L. Thompson (1847-1909)\nAma’ phuah late lak pan mi’ deihpenpen dawng 4 man dingin New York-a la khente in dollar 25 bek a piak vial uh ciangin William L. Thompson in ama’ late ama’ thu-a khetkhiat hong kipan hi. A sawt lo-in a awn tampi-a sim ding hong zuakkhia a, “The Lord of Ohio” cih ahi zongin “The Millionaire Songwriter” cih ahi zongin min hong ngah hi. Hih bangin minthanna leh hauhnate a neih kawmkal-ah Will Thompson in ama’ nuntakna ah a kisam khat om denkeii leh kilawmsa hi.\nNi khat, D.L. Moody tawh kimu a Moody in, “Will, na la phuahte hoih mahmah, ahih hang bang dinga mite’ lungsim nuamsaka Khazih kiang a tun ding late phuak lo na hi hiam?”ci-in kuppih hi. Tua ni-a kipanin Will Thompson in Pasian phatna la bek phuaka, a nungciangin kisikkik het lo hi.\nHih la a phuahna a nungthu lian tampi kithei lo hi. Ahi zongin Moody leh Sankey in America leh Great Britain ah campaign a bawlna khempeuh vuah hih la sak loh hun nei lo uh hi. Hih la a phuahna a nungthu tampi a kitheih loh hangin a nuntakna bangzah-in kihel cih hih thupiang khat in hong lak hi. 1899 kum December kha-in D.L. Moody in lungtangnat (heart attack) ngah-a a nungta dingin kilam-en lo cih, Will Thompson in a zak ciangin ama’ tenna East Liverpool, Ohio panin dingkhia pah a, D.L. Moody’ omna Northfield, Massachusetts lam zuanin pai pah vingveng hi. Moody’ tungtawna a nuntakna mahmah a kikhel ahih manin pai loh phamawh-in ngaihsun hi. A pilna a siamna khempeuh Gospel la phuahna-a a zat nadinga a hantawn Moody hi mawk hi.\nNorthfield a tun ciangin Moody’ natna nasia lua mahmah-a leenglate kuamah kitumsak lo, cih va mu hi. Ahi zongin Moody in a lawmpa hong tung cih a zak ciangin samsak pah hi. A nih un kimu uh a, a khatpen leitung buppi ah lungdamna thu a tangko pa, a khatpen tua lungdamna thu mah la-in sa-a a tangko pa ahi hi. Will Thompson in a liing keuhkeuh Moody’ khut a khut nih in hum-in len-a, a lungdamnateng gen hi. A hih zawh zahzah-in Moody pau a, “Will, leitunga ka hihtheih tawp-a ka sepna khempeuh sangin ‘Zeisu in Damtak Hong Sam Hi” cih la a phuakpa hi leng utzaw taktak ingh” ci-in tua la leh a phuakpa thupi a sakna gen hi.\nWill L. Thompson bel America gam East Liverpool, Ohio ah November 7, 1847 ni-a suak ahi hi. A pa Josiah Thompson in Ohio State Legislature ah term nih sem ngei hi. Thompson a neu lai-in 1870 pan 1873 ciang Boston Music School ah kah hi. Tua khit ciangin Germany ah music mah sin beh lai hi. Mipite’ ading la phuah ding mah tup lianpen-in nei den hi. A tupna tangtungin minthang mahmah hi.\nLeitung la tuamtuam phuaka a minthan mahmah khit ciangin a pilna a siamna khempeuh gospel la phuahna-in zang hi. East Liverpool leh Chicago khuate ah music khetkhiatna leh music van zuakna nasepte nei a, mihau khat hong suak hi. A hauh-a a minthan mahmah hangin migi mahmah-a, daii mahmah hiithiat hi. A kithuahpihte in it mahmah uh a thupisa mahmah uh hi. Sakol leeng khat tungah tuangin Ohio State sungtengah ama’ phuahsa late sa kawikawi-a mite’ it mahmah khat-in om hi.\nPrevious: US in gampualam aom DHS Interview khempeuh dinkhawlsak ~ ZD\nNext: ZAM Thupuak :: 29 January 2017


url: =Saul leh David tawh tulai Kawlgam kinmun etka ~ Pu Thangboi :: ZOMI DAILY\nSaul leh David tawh tulai Kawlgam kinmun etka ~ Pu Thangboi\nposted on 11 July 2021 at 9:50 pm Lomkholna: Myanmar, News, Thangboi\nMisokte hong kah zawh July ni 8 ni ciangciang thautawilo mipi 898 that khinta uh hi. Gamvai tawh amat uh tulaitak mi 5000 val gilbem sung ah om lai hi. “Gath ah David tai hi, ci-in Saul kiangah a kigen ciangin amah in David zong nawn lo hi.” Samuel Masa 27:4\nMisok te’n mat ding in Warrant athoh uh mi 2000 pha dektak ta hi. Mi minthang celebrity tampi kihel hi. Nung June 30 ni in amimat uh 2000 val akhah uh hang tua lak ah mi minthang celebrity khat zong kihello hi.\nBang adeihna hiam?\nAtung a ih LST mun ih et ciang in Saul kumpipa in agalpa David Israel gampua ahi Gath ah atai lam azak ciang in delhnawn selo hi. Bang hang cih leh ama’ ading in lauhuai nawnlo ahih man hi. Misok te’n zong matding a warrant athohte uh pen akihtakte uh leh nawngkai asakte uh ahi hi\nMindeihna tawh thongpan khahkik aneih uh hang ahih theih laisiah akihtakte uh leh nawngkai asakte uh khah mengmeng lo uh hi.\nMipi’ itte kihta deuh uh hi. Akhah nailoh lak vuah actor Paing Takhon, Eain Dra Kyaw Zin te nupa, Lumin cihte pawl pen mipi in it in mi hau mahmah uh ahih man in khah nuam/khah ngam paklo uh hi.\nA deihna taktak uh\nAkihtak leh nawngkai asak teng uh taikhia mang lel leh a ut uh ahi hi. Gamdang tung mangkhin lel le uh aut uh ahi hi. Gam dang pan a agal otsan ding uh bel kihta Lua samlo uh hi. Zomi hilo uh ahih man in online tung khawng a ki awng awngte awlmawh khollo uh hi. Pawlkhat bang mannuam takpi uh zong hilo a, lau in taimang lel leh a ut uh ahi hi. Om kei himhim leh a ut uh ahi hi. Zogam ah bel kidelh hetlo napi atai zong pawlkhat om hi. “Amah kekkek kikan hetlo mah ding hiven” ih cih pawlkhat om hi.\nAnuihzak huai Khat\nNewin in zong tu a dan mah in akihtak leh nawngkai asak mi tampi man ngei hi. Chin state pan in mi 70 bang kiman hi. Pu Cin Sian Thang tepawl hi. Tua laitak in Mandalay a om Zomi khat zong ama’ tumtak a na patau gawp ahih man in “Mipil teng kiman song in kibuk o leh” ci’n tawlkhat bucip hi. Thu vaikhak bang pawlkhat neiman nong ci hi. Ahizong in tuni dong amah kuamah in kan nailo hi.\nA Thumveina Hita\nKawlgam suahtakna ngah khit tutung a tawh mipi’ teel mipi’ kumpi thumvei gal ataina hita hi. Amasapen U Nu kumpi ahi hi. 1962 kum Newin in thuneihna abuluh ciang in gamdang ah tai hi. 1980 kum teh Newin in samkik in hong ciah hi.\nAnihna pen 1990 kum kitelna a agualzo NLD te ahi hi. Karen thautawite beel masa uh hi. Tualai ah kumpi Khat phuan uh a, amin NCGUB ahi hi. Asawtlo in inntek te’n thuaklawh ngingei uh a, agal phualpi nangawn uh tan lawh uh hi. Tua pan in NCGUB gamdang tung hi. 2011 kum U Thein Sein kumpi in asapkik ciang in tampi hong ciah uh a, athaamlai zong honkhat mah om uh hi.\nAthumna pen tutung a pen ahi hi. Tutung a pen bel adangte tawh kibanglo in IT hun ahih man in mipi tawh kithuzakna baih ahih man in mipi’ thapiakna ngah mahmah hi. Thanemna khat ah bel mualmi thautawi kipawlnate kuamah in tutung a mipi’ kumpite mun leh mual piangam nawnlo hi.\nAgalpa David gamdang tungkhin ahih man in aki lungmuangsak mahmah Saul pen Filistia te’n busim in si hiau hi. David in abelh Gath kumpi in zong Filistia te huh hi. Filistia te in David muang zolo uh hi. Saul tawh minam khat himawk uh ahih man in na kigulluk khale uh cihna tawh “David ciahsak in” ci uh hi.\nAthahat leh akhamuang mahmah Saul kumpipa agal a angaihsut hetloh Filistia te’ khutlum tawh zakia hiau hi. Sihlawh lai hi.\nTulaitak a akimuang mahmah, “Sen leh Russia in hong panpih lawmlawm kuan hong sungam peuhmah ding” aci misokpa zong Saul danmah in a upmawh hetloh khat i khutlum tawh asithei azakia theilua ahi hi.\nDavid pen Pasian in Saul zalaih ding a ateel ngiat ahih man in agualzo veve ahi hi. Tuamah bang in tulaitak in Pasian’ sathau nilhna angah khinkhian ana om khak leh nikhat niteh hong kah veve ding hi.\nThukhat ah bel Min Aung Hlaing hong sivat henla, misok teng hong tuk uh hiphial leh zong ih gam ahoihpah ding hisamlo hi. Suksia zaw theilai hi.\nAthupi penpen ah bang thu bang la apiang zong in kiptak in ih dinkip zawhna ding in kithawi kholsa a ih om gige ding mah thupi pen hi. Kuakua in kumpi asem zong in hong mawkvak hong pumvak ding hi zenzenlo hi. Genkhialh a om leh ngaidam. Mung Laan Thang (Tonzang, Zogam)\nTuni Thu Kikupna Pan\nTuni (July 9, 2021) TTBA zum ah sun 12:00 a kipan Tonzang Christian Fellowship (TCF) leh ZKK tawh thukikupna ih neithei hi.\nZYA-Tonzang pan in kei, President Pu En Suan Pau leh accountant Tg. Koppi SB te na kihel thei ung. Thu tuamtuam kiholimna leh kikupna pan in adiak in:\nLockdown Vai etkikna kinei in Phaitu leh Tuitum hausate tawh kiho laiding hoih kisa hi. Khuasung ah zong mipi tu a sang akidop zawkna ding lampi kizong ding hi.\nKawlpi a Oxygen Plant neite’ kiang ah nisim satant Oxygen Ong hawpna ding un Tonzang aitang in ngetna neih ding in kigel hi\nTonzang in zong Oxygen bawlna set Oxygen Plant neih zawhna ding in ZYA, ZKK, leh TCF in Committee khat phuan in hanciam ding in hoih kisa hi\nHih teng khempeuh maban zopzia ding tawh kisai in siavuanpipa tawh kikup Lai ding in hoih kisa hi. Lungdam. Mung Laan Thang (Secretary, ZYA-Tonzang)\nPrevious: Malaysia ah Covid-19 Vaccination kisunthei\nNext: UNHCR pan MySejahtera ah appointment a late theiding\nFrench President thakpa ii azi pen amasang in kum 24 val upazaw\nChristian Hymn te’ tangthu: Tuucingte’n Zanlai Gamlakah\nParty Thak ~ Cin Lian Khai


url: =HomeIman Amal Syiah Di Pahang Di Tahan!\nUnknown 2/10/2014 04:52:00 am\nDi Gombak, Jabatan Agama Islam Selangor (JAIS) menyerbu markas Syiah yang dipercayai menjalankan aktiviti penyebaran ajaran yang diharamkan itu dengan berselindung di sebalik nama syarikat, di Taman Sri Gombak, kelmarin. - BH


url: =THE TOP 10 Sweimah Cultural Tours (w/Prices)\nTop Sweimah Cultural Tours\nWhat people are saying about Cultural Tours in Sweimah\nWhat are the best Cultural Tours in Sweimah?\nThe best Cultural Tours in Sweimah according to Viator travelers are:\nWhat Cultural Tours in Sweimah are taking additional safety precautions?\nWhat Cultural Tours in Sweimah are good for avoiding crowds?


url: =Start Over You searched for: Subject Social Activists and Public Advocates ✖Remove constraint Subject: Social Activists and Public Advocates Subject Files by subject ✖Remove constraint Subject: Files by subject Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002


url: =A muanhuai taktak lo Lawm te pianzia :: ZOMI DAILY\nposted on 15 June 2018 at 10:21 am Lomkholna: News, Siamsin\n1. Hong piakhia ngeilo in ngah ding bekbek a ngaihsun mi\n2. A ngah theih khempeuh i kiang pan in a lamen den mi\n3. Tawmcik hong huhna tawh tampi hong la kik nuam mi\n4. Hong pelhtheihloh man bek in hong huh mi\n5. Hamphatna ding a muh lehbek hong huh nuam mi\n6. Hong huhnuam mah ingh a kamtawh cici napi a semkhia ngeilo mi\n7. A nung, a mai, leh tulaitak ka vai haksa lua ciden aa hong huhkik nuam ngeilo mi\n8. Ka supna lianlua, nunglamciangh hong paikik in hong ci den mi\n9. Hong it ki neih pong aa hong kipawlpih mi\n10. A sia a pha khatpeuhpeuh na sepsawm ciangin ‘hoih hi’ hong ci denden mi\n11. Om khawm keng i hoihna tengbek hong genpih den mi\n12. Om khawm keileng i hoihlohna teng midangkiangah a gen den mi\n13. A hoihlo gamtatna lam ah hong paipih nuam mi\n14. Guihtheih khamtheih hong pantah nuam mi leh\n15. Sum kitahna munte ah lamhong lak den mi\nHibang mite Lawm in na neih leh pilvang in. Lawm aa na neihthamna pen supna, siatna, beina peuh hithei hi.\nLauna a kiamtheih na ding\nLauna a beina dingin a laulo ding kisin ding kisam hi. A laulo aa ngamtatna pen zongsatna suaksak ding kisam hi.A laulo ding kisinna ding lamtampi om ding hi. Tua te lakpan in khat ngenleng mikim in a zat theih hi aa a olmahmah khat ahihi. Limlangh lianpi mai ah dingin nanglenang ki en in. Hoihtak in na mit mahmah na et khit ciangin ‘ka sem gam hi, ka kimuang hi’ ci in pulak in.\n‘Ka septheih mahbangin kasemgam hi’ ci in pulak in. Nisim in tuabangin hih zelzel in. Launa leh kimuan lohna teng a beidong in hih in. A hun a tunciangin launa teng hong veng ding hi. Luana a beiciangin na semngam dingaa semlecin na zo ding hi. Hihpen mipilte thuhilhna a hihi. (Louise Hay)\n1. Pasian in ‘hong it ingh’ hong cih leh uphuai hi. A tapa khatbek neihsun hongpia ngam hi. Sihna a thuakding nagawn hong it manin hong paisak hi. Tua ahihmanin Pasian itna um khial kei in.\n2. Na nu le pa in hong it ingh hong cihleh uphuai hi. A nek ding ne gamlo, a silh ding silh gamlo liangin pilna hong sinsak hi. A mau pumpi sangin a tate a’ding hong deihsak zaw hi. Tua a hihmanin nu le pe itna um khial kei in.\n3. Na lawm ngaihpa in hong it ingh hong cihlleh ngaihsut huai hi. Hong it manin bang hong pia gam hiam? Banghong sepsak gam hiam? Na sepkhialh, na pau khialh na ah hong maisak gam hiam? Na lawm ngaihpa in hong it ingh hong cihbek tawh lawplua pah dah in. Ngaihsun hithiat phot in. Itna pen sepkhiatna tawh kilangkhia hamtang den zaw hi. Siamsin Library\nPrevious: Atumdang Zomite’ Mindset\nNext: Mytel te’n Myanmar gambup ah Coverage 70% huamsak khinta